Bina ‘Greenhouse’ Dari Bekas CD Terpakai Sesuai Untuk Pokok Susah Hidup

green house dari Bekas CD dibina pada asalnya untuk dijadikan sebagai bekas semaian biji benih dan tanam-tanaman yang sensitif.  Tapi bila siap nampak cantik pulak strukturnya, Jadi ia juga sesuai sebagai sebahagian dekor dalam rumah. Boleh letak pokok orkid, pepakis, semai benih tomato, kobis dan lain-lain.

Bahan-bahan:
40 keping               bekas CD lama berukuran 11″x18″x20″
1 tube                    gam plastik yang transparent
Pisau pemotong yang tajam
pembaris
Papan pemotong

Cara-cara:
1. Bersihkan bekas CD dari sebarang pelekat, habuk atau label. Kalau perlu, Cuci dengan air dan sabun serta dikeringkan sepenuhnya.

2. Bina dinding. Untuk membina dinding sisi greenhouse, Ia memerlukan 5 keping bekas CD disusun seperti dalam gambar. Manakala untuk dinding hadapan dan belakang, 6 keping bekas CD diperlukan.

Memandangkan bentuk bekas CD ni segi empat tepat dan bukan segi empat sama, pastikan ia disusun secara bertentangan seperti dalam gambar. Lebih mudah, atur bekas CD terlebih dahulu sebelum digamkan dan biar semalaman sebelum langkah seterusnya.

3. Untuk bentukkan bahagian 3 segi sebagai bumbung pada sisi dinding atau peak, dua keping bekas CD perlu digunakan. Apit kedua-duanya pada bahagian atas dinding sisi yang telah digamkan semalaman.

Gunakan pembaris untuk menentukan bentuk sudut yang perlu dipotong dan potong menggunakan pisau. Pastikan, sudut diperolehi tepat. Cantumkan dua bahagian yang telah siap dipotong dengan gam plastik dan biarkan lagi semalaman.

4. Untuk membentuk peak atau puncak bumbung yang terakhir, gunakan sekeping bekas CD.Pastikan Sudut yang diperolehi sama seperti dinding sisi bertentangan bagi mengatasi masalah bumbung tak boleh dicantum nanti. Siap potong, gam kan.

5. Cantumkan semua diding menjadi sebuah kotak. Sebagai sokongan sementara, gunakan pelekat kertas untuk menyokong dinding. Bila gam dah kering sepenuhnya, baru lah ia ditanggalkan.

6. untuk membentuk bumbung, 4 keping bekas CD disusun bengkok mengikut sudut peak bumbung yang telah disiapkan pada dinding sisi dan gamkan antara satu sama lain. Apabila ke empat-empat keping bekas CD telah kukuh dan gam kering sepenuhnya, cantumkan bumbung atas dengan dinding greenhouse yang telah siap.

7. Untuk membentuk sambunggan pada hujung bumbung yang juga akan berfungsi sebagai pintu untuk penyelenggaraan atau meletakkan tanaman, Anda memerlukan 4 keping bekas CD bagi setiap sisi. Buka dan letakkan bekas CD di atas permukaan rata dan cantumkan setiap sisi dengan gam dan biarkan kering semalaman. Namun AWAS! jangan gam pada bahagian engsel. Dah kukuh, cantumkan kepingan tadi pada hujung bumbung yang telah bersambung dengan bahagian peak.

Sumber: www.megacrafty.com

Memastikan rumah sentiasa dalam keadaan bersih dan kemas bukan lah sesuatu yang mudah terutamanya buat ibu-ibu yang bekerjaya. Tapi, antara bahagian yang paling susah untuk dipastikan kebersihannya ialah celah-celah jubin atau grout.

Walau lantai disental, bahagian tersebut masih susah untuk dipastikan kebersihannya terutama di dapur dan bilik air. Bahagian ini lah antara tempat terbaik simpanan daki dan bakteria. Kalau dibiarkan, kotorannya sukar untuk dibersihkan. 101 cleaning tips.net berkonsgi resepi pencuci celah jubin tanpa toksik

BAHAN-BAHAN:
7 cawan air
1/2 cawan baking soda
1/3 cawan jus lemon
1/4 cawan cuka

PERKAKAS:
Berus gigi
kain bersih
bekas
sarung tangan getah

CARA-CARA:
1. Campurkan semua bahan di dalam bekas
2. Gunakan berus gigi untuk mencuci celahan jubin
3. Gunakan kain kering untuk membersihkan sisa bancuhan baking soda tadi
4. Lap dengan kain basah sekali lagi. DAH SIAP!

Suatu ketika dulu, wainscoting hanya boleh dilihat pada dinding kediaman yang mewah sahaja. Tetapi sejak beberapa tahun yang lalu, ia telah menjadi trend yang boleh dinikmati oleh pelbagai golongan hidup. Evolusi wainscoting telah menjadikannya lebih mudah untuk didapati dan dengan harga yang jauh lebih murah.

Selain itu, cara pemasangannya yang tidak rumit juga telah menjadikan wainscoting sebagai salah satu elemen kegemaran buat pemilik rumah yang inginkan sesuatu yang lebih elegan. Ramai yang lebih memilih untuk pasang sendiri, yang penting hanya perlu teliti dan sabar.

Bahan-bahan utk projek wainscoting double frame:

Cara-caranya :

lepas habis sidai baju boleh simpan balik. Barang semua ikea


7 Kegunaan Terbaik Baking Soda Untuk Kebun, Racun Ulat Ratus dan Siput

Baking soda memang diperakui mempunyai pelbagai kegunaan termasuk mencuci baju, membersih lantai, menghilangkan bau dalam kediaman dan sebagainya.

Kegunaan Baking soda di kebun tidak kurang hebatnya juga. Penggunaanya teruji berkesan untuk beberapa perkara. Antaranya adalah seperti:

1. Menghalang seranggan siput
Pemangsa yang aktif diwaktu malam ini memang agak sukar dikesan. Dalam tepoh satu malam pun, habis pucuk-pucuk muda dibaham hingga gondol. Bagi mengatasi masalah ini, tabukan baking soda di sekeliling tanaman. Otot siput yang bersentuhan dengan bahan ini akan melecur.

Namun pastikan taburan baking soda dilakukan tidak terlalu rapat dengan pangkal pokok kerana ia boleh memberi ancaman lain.

2.Fungicide
Campurkan 1 sudu teh baking soda bersama 1 liter air. Semburkan campuran air ini pada bahagian tanaman yang dijangkiti kulat atau kehitaman.

3. Mencegah Powdery mildew
Satu lagi masalah kulat yang kerap menyerang tanaman terutamanya pada bahagian daun. Campurkan 1 sudu teh baking soda bersama 1 liter air dan 1 sudu teh cecair pencuci pinggan. Semburkan campuran ini pada permukaan dan bawah daun secara rutin setiap minggu sehingga serangan kulat tadi hilang.

4. Mencegah semut dan thrip
Sediakan campuran seperti mana yang digunakan untuk mencegah powdery mildew. Semburkan pada permukaan daun dan media tanaman untuk mencegah kehadiran serangga ini secara rutin mingguan.

Selain itu juga, anda boleh campur gula halus bersama baking soda dan taburkan di kawasan yang kerap menjadi lalun semut. Apabila gula tadi dimakan semut, kandungan baking soda yang melekat pada gula tersebut akan membunuh semut

5. Racun ulat ratus
Ulat ratus antara ancaman utama pada tanaman jenis kobis, brokoli bunga kobis dan sebagainya. Kebiasaanya, kaedah kawalan penggunaan racun kimia adalah cara terbaik untuk mengawal serangan serangga ini. Selain penggunaan racun serangga kimia, anda juga boleh gunakan campuran baking soda yang di adun bersama tepung jagung. Taburkan campuran tepung ini di bahagian tanaman yang diserang. Apabila ulat ratus memakan serbuk ini, sistem anggotanya akan bermasalah dan mati

6. Racun rumpai
Taburkan baking soda pada pangkal rumpai yang tidak diperlukan. Dalam tempoh 2 hari, rumpai tersebut akan mati sendiri

7. Menghilangkan bau kompos
Bagi anda yang melakukan kompos, sudah pasti baunya amat tidak menyenangkan terutamanya apabila di buka untuk penyelenggaraan. Untuk atasi masalah ini, wood chip adalah pilihan terbaik untuk mengurangkan kadar baunya. Namun, wood chip harganya agak mahal. Jadi anda boleh gantikan dengan penggunaan baking soda. Taburkan sahaja baking soda di dalam campuran kompos. Bau tadi akan diuraikan

Kebiasaanya kita dengar hanya kulit telur digunakan sebagai baja. Jarang sekali menggunakan keseluruhan telur temasuk isinya yang masih segar kan? Tetapi di Thailand, mereka menggunakan telur segar sebagai baja untuk memperkuatkan akar tanaman.

2 bahan utama yang digunakan iaitu telur dan yogurt punya peranan masing-masing. Umum tahu, telur kaya dengan kalsium dan ia antara nutrien terpenting yang diperlukan dalam tumbesaran tanaman terutamanya dari jenis sayuran dan buah-buahan. Manakala yogurt mempertingkatkan jumlah mikro di dalam tanah.

Bahan:
20 biji telur
ragi 1/4 je
1 Liter yogurt
molasses / gula merah

Cara buat:

1.20 biji telur di masukkn ke dalam bekas dan kacau. Kulitnya jgn buang yer. Tumbuk sampai halus dan masukkan di dalam telur yang telah dikacau.

2.Masukkan molases/gula merah ke dalam bekas berisi telur tadi dan kacau sehingga sebati.

3.Masukkan yogurt 1 L

4.Setelah bancuhan sebati, masukkan 1/4 ragi di dalam bekas tersebut, pastikan ragi dihancurkan dan kacau sehingga sebati

5.Setelah siap.tapai selama 15 hari. Sedia untuk diguna

Memberi makan kepada burung-burung liar merupakan salah satu cara atau aktiviti yang dapat membantu untuk mengeratkan hubungan seisi keluarga selain anda juga mendapat pahala berpanjangan kerana hasil tanaman anda memberi manfaat kepada makhluk lain. Keseronokan bertambah  terutamanya apabila aktiviti tersebut di sertai oleh semua ahli keluarga. Memerhatikan gelagat burung yang sedang makan sedikit sebanyak dapat membantu untuk menghubungkan anda dengan alam semula jadi.

Untuk memastikan laman rumah anda sentiasa dikunjungi oleh unggas yang berwarna-warni ini, beberapa perkara dalam mereka bentuk laman anda perlu dititik beratkan antaranya penyediaan birdbath dan rumah burung sebagai tempat perlindungan. Terdapat beberapa tip yang telah disediakan oleh National Bird Feeding Society untuk menarik minat burung ke laman anda.

Ramai yang cuba menanam semula sayuran dari keratan yang dibeli dari pasar. Tapi tak menjadi, IMPIANA kongsikan teknik betul tanam pokok sup, pokok tahan lama kalau ikut cara ini. Antara sayuran yang berjaya ditanam semula adalah seperti daun sup, pokok ketumbar, kangkung, lobak dan pelbagai lagi.

Sebenarnya, pokok ketumbar alah pada air. Hanya bahagian akarnya sahaja perlu bersentuhan dengan air. Tapi ramai yang rendam sampai pangkal batang dahan. Hal ini menyebabkan bahagian yang terendam rosak. Mudah sebenarnya untuk tanam pokok daun sup.

Jika anda masih merancang untuk menanam pokok ketumbar dari keratan yang di beli di pasar. Anda WAJIB ikut langkah mudah ini.

1.Tinggalkan batang daun ketumbar 1.5 inci dari akar dan pucuk-pucuk yang masih muda

2. Rendam bahagian akar sahaja di dalam air

3. Keesokan petangnya, bila dahan yang ditinggalkan dah nampak sihat, boleh dipindahkan ke tanah. Gunkan medium yang bercampur dengan pasir sedikit dan proses pemindahan sebaiknya dilakukan di waktu petang.

4. Tanam bahagian akar daun ketumbar sahaja. Kebiasaannya ramai yang tanam sampai tenggelam batang. Ini yang menyebabkan pokok ketumbar pada awalnya hidup namun tak tahan lama kerana pangkal batang yang tertanam menjadi basah.

Sumber: tanamitumudahkan.blogspot.my/

Pokok cili, daun ketumbar, pandan, daun sup, daun bawang, serai dan sebaginya ini sangat pentik ada di laman kita. Tanaman seperti ini amat digalakkan untuk menjimatkan kos perbelanjaan barang dapur tanpa kita sedari. Jom sama-sama kita bercucuk tanam untuk dijadikan sumber bahan masakan dan makanan kita sekeluarga.


Malas Nak Kemas Tempat Tidur? Tapi Nak Bilik Macam Hotel!

Tempat tidur sememangnya tempat yang paling selesa untuk beristirehat. Akan tetapi, apabila meletakkan barang-barang di atas tempat tidur pasti membuatnya kelihatan tidak kemas. Malah apabila barang-barang yang tidak diperlukan berada di tempat tidur pasti membuatkan tempat tidur menjadi sempit.

Mengemas tempat tidur seharusnya dilakukan setiap hari. Seeloknya setelah bangun dari tidur kita harus membersihkan dan merapikan tempat tidur agar selalu nyaman apabila menggunanya. Bagi anda yang malas untuk mengemas tempat tidur, anda boleh mengikuti cara cepat dan mudah yang ingin dikongsikan ini.

Cara Harian Mengemas Tempat Tidur

Untuk memiliki tempat tidur yang selesa dan sentiasa bersih anda perlu mengikuti cara mudah ini.

1. Tepuk tempat tidur menggunakan penebah agar debu-debu adan kotoran yang berada di atas tempat tidur hilang.
2. Rapikan cadar yang membungkus tilam anda. Jika anda mempunyia cadar jenis getah pada setiap penjurunya, maka anda perlu tarik keempat penjuru supaya ia tegang dan kelihatan kemas. Jika cadar anda tidak mempunyai getah, anda perlu menghampar cadar anda kemudian tarik tegang dan lipat ia ke bawah tilam anda dengan kemas.

3. Ambil bantal dan guling, lalu tepuk dengan penebah untuk membersihkan debu.

4. Letakkan bantal anda mengikut susunan dan kedudukan yang betul pada katil anda.
5. Bentangkan selimut atau bed cover, lalu kibaskan agar debunya hilang. Selanjutnya lipat selimut secara rapi.

Ramai yang suka kan tema dekorasi hitam dan putih atau monokrom. Tapi ramai yang membuat kesilapan apabila gagal mengimbangi pengunaan kedua-dua warna ini. Apabila rona hitam terlalu mendominasi, ia akan menyebabkan ruang kediaman anda kelihatan kelam, kusam dan gelap. Hal ini sangat bahaya bagi anda yang mempunyai ruang yang kecil. Ruang sedia kecil akan kelihatan lebih sempit apabila rona hitam mendominasi dekorasi. Namun, apabila penggunaan rona putih lebih banyak, ia bukan lah satu masalah besar. Hanya konsep atau tema monokrom yang cuba dibawa tidak terlalu menonjol. Jadi, bagi memastikan tema monokrom yang cuba di zahirkan berjaya. Ini antara tip yang boleh menjadi panduan anda:

Tidak bermakna kediaman anda paling cantik, paling style, perabot mahal mampu menggimbarakan anda. Ini fakta yang dinyatakan oleh pakar sains. Untuk membangkit aura gembira di dalam kediaman, ada beberapa keperluan yang telah disenarikan oleh ahli sains antaranya ialah:

7. Katil yang selesa
kita percaya bahawa untuk mendapatkan satu semangat yang harmoni sepanjang hari adalah melalui tidur yang nyenak. Jika tidak, seharian anda di tempat kerja akan berasa mengantuk dan letih. Betul tak? Jadi untuk menjamin tidur yang nyenyak, sediakan katil yang selesa dan empuk.

Dalam kita sedang sibuk menyediakan segala juadah untuk dihidangkan kepada tetamu, jangan kita lupa kepada keselamatan barangan dekorasi rumah yang telah kita sediakan sejak sebelum raya lagi.

Ini kerana dalam kesibukan kita melayan tetamu, pasti akan ada pelbagai kejadian yang tidak ingini berlaku seperti pasu hiasan pecah, langsir terkoyak serta jatuh dari bidai sebab ditarik dan pelbagai lagi.

Dalam isu ini, kita tidak seharusnya menuding jari kepada si pelaku kerana mungkin mereka masih kecil atau ianya berlaku secara tidak sengaja.

Jadi, IMPIANA menggariskan empat tip penting yang boleh dijadikan panduan dalam memastikan segala perkakas dekor anda berkeadaan baik walaupun dikunjungi oleh ramai tetamu.

Pertama sekali adalah, simpan segala peralatan dekor yang di mata kita nampak cantik tetapi berisiko tinggi untuk rosak  atau pecah seperti pinggan kaca, pasu bunga mini, lampu lantai dan pelbagai lagi. Tidak dapat kita bayangkan segala peralatan yang dibeli, pecah begitu sahaja.

Kedua, sebaiknya gunakan pinggan, cawan dan sudu plastik. Ini kerana anda bukan sahaja dapat menjimatkan tenaga mencuci, tetapi memudahkan kerja anda untuk mengemas sebaik sahaja majlis rumah terbuka selesai. Jika anda rasa pinggan mangkuk plastik putih kelihatan kurang menarik, kini terdapat banyak pinggan mangkuk pakai buang dengan pelbagai warna dan corak yang lebih menarik.

Seterusnya, anda perlu menghadkan akses dalam rumah semasa kehadiran tetamu, ini untuk mengelakkan perabot dalam kamar tidur anda turut menjadi public area. Cukup sahaja ruangan majlis anda di sekitar ruang tamu, balkoni (jika anda menetap di rumah kondominium atau apartment) dan kawasan hadapan rumah. Kalau boleh bahagian dapur juga harus dihadkan. Jika anda tidak bertindak sedemikian, jangan pelik kalau terjumpa bekas minuman tertumpah di atas tilam, sisa makanan di bawah katil dan pelbagai lagi perkara yang anda tidak ingin lihat selepas seharian penat melayani tetamu.

Tip keempat adalah untuk membersihkan kediaman anda secepat mungkin sebaik sahaja majlis rumah terbuka selesai. Perkara ini amat penting kerana jika anda terlepas pandang, pasti segala spesies makhluk perosak hadir yang akan merayap mencari makanan pada waktu malam. Ianya bukan sahaja mengotorkan kediaman malah mengundang bahaya jika ada kes kencing tikus. Takut-takut merayap pula ke rumah jiran malah jiran juga terkena tempiasnya.

Sudah pasti anda tidak mahu hubungan akrab yang terjalin menjadi renggang. Bak kata pepatah, mencegah lebih baik dari mengubati. Biar penat mencuci dari penat meminta maaf. Paling penting jaga lah kebersihan ketika menganjurkan majlis rumah terbuka.


Nak Mengecat? Mari Tahu Dulu Tentang Roller Cat

Roller cat. Peralatan ini digunakan apabila kita ingin mengecat dinding. Tidak kira dinding rumah, kedai, pondok, atau apa-apa sahaja yang ada dinding. Tapi untuk membeli roller cat, juga perlu pandai dan mahir. Apakah dia? Mengetahui cara memilih roller cat terbaik untuk kerja itu boleh menjimatkan banyak masa anda. Jenis pekerjaan yang anda rancang untuk dicapai sangat mempengaruhi pilihan roller cat anda. Roller cat boleh didapati dalam beberapa saiz dan bentuk agar sesuai dengan pelbagai permukaan. Jadi, bagaimana anda membuat keputusan? Pilih saiz roller cat yang sesuai untuk luas permukaan yang akan dicat.

Roller cat berkisar dari saiz kecil hingga 12 inci dan lebih besar. Roller kecil sesuai untuk kerja kecil seperti mengecat pintu. Gunakan roller 9 inci untuk mengecat siling atau dinding. Lebih besar saiz roller, lebih cepat dan lebih mudah tugas anda.

Pertimbangkan jenis span semasa memilih saiz roller. Span roller dibina daripada bahan gentian semula jadi sintetik. Terdapat banyak saiz dan panjang yang tersedia. Padankan saiz dengan kawasan yang hendak dicat. Secara umum, semakin lebar span roller, semakin banyak cat yang boleh diserap.

Sebagai contoh untuk panduan bagi anda yang ingin membeli roller cat,

Jadi, itu sahaja cara dan ilmu untuk anda yang ingin membeli roller cat. Anda juga boleh bertanya kepada pekerja kedai yang pakai terhadap perkara ini sekiranya anda tidak tahu ingin membelinya.

Untuk sesiapa yg ada masalah sliding door almari baju asyik terkeluar dari landasan, boleh diy tukar anti jump roller macam ni

Yang ada tulis V2 adalah jenis asal, Tak ada besi yang panjang macam tayar hijau tu sebagai anti jump. Besi tersebut macam spring. Mudah untuk tolak masuk roller ke dalam track

Kalau sliding door memang sama jenis dalam gambar first tu, cuma beli yang roller set saja. Yang lain tak perlu. Nak mudah guna gam lilin saja lekat dekat rail tu

Menjengah ke kediaman semi-D dua tingkat di kawasan membangun Bandar Parklands, Bukit Tinggi ini memberikan pengalaman baru kepada penulis. Terdapat suatu aura yang menenangkan dari taman ini. Pemandangan dan bunyi-bunyian mendamaikan memenuhi sekitarnya menerusi reka bentuk water feature ringkas sebagai focal point terletak di ruang santai menjadi latar belakang yang mendamaikan halwa telinga. Roslin dan suaminya sangat menggemari kehalusan seni bina kayu lalu mendapatkan perkhidmatan NBS Corporation Sdn.Bhd melalui majalah IMPIANA bagi merealisasikan sebuah taman yang diidam-idamkan.

Tanah lapang di kediaman ini pada asalnya berkeluasan hampir 1800 kaki persegi. Kemudian pemilik mengunjurkan sebahagian struktur kediamannya bagi mendirikan sebuah dapur basah di bahagian belakang dan mengunjur ke tepi bilik pelbagai kegunaan di bahagian sisi. Tanah lapang yang diperuntukkan untuk membuat taman merangkumi keluasan hampir 1300 kaki persegi.

Taman kecil berkeluasan hampir 300 kaki persegi di bahagian kiri pintu masuk diserlahkan dengan rekaan decking berukuran 6 kaki lebar daripada kayu cengal bagi mewujudkan sense of welcoming kepada tetamu yang melalui ruang ini sebelum masuk ke dalam kediaman. Oleh sebab ruang ini dihalangi struktur kediaman milik Roslin dan jiran, cahaya matahari tidak dapat mengenai sebahagian tanaman memerlukan peletakan batuan pebbles pelbagai saiz sebagai alternatif penggunaan rumput.

Overhead yang dicipta daripada cengal material sama dengan decking menjadikan ruangan ini lebih luas dan bersatu dengan kediaman. Manakala sebuah kerusi taman yang diletakkan di hadapan muka pintu mewujudkan ruang menunggu yang lebih intim di antara pemilik dan tetamu yang berkunjung. Ia mengubah sudut ini seratus peratus daripada asal yang hanya dijadikan laluan sementara sebelum masuk ke rumah.

Taman kedua di sebelah kanan pintu masuk merupakan kawasan utama yang dititik beratkan dalam reka bentuk taman di kediaman ini. Dengan keluasan 1000 kaki persegi, tanah lapang pada asalnya dihiaskan dengan tanaman dalam pasu berubah menjadi ruang santai yang begitu merehatkan. Tanaman ditanam secara berkelompok dengan pelbagai hierarki di sepanjang perimeter bahagian ini untuk mencipta kehijauan secara maksimum.

Plot penanaman di sudut ini lebih ketara kerana pemilihan tanaman yang pelbagai. Tanaman yang gemar kepada redup dipilih kerana cahaya matahari tidak dapat menembusi sepenuhnya di sudut ini. Antara yang menjadi pilihan adalah Raphis exelsa, Thaumatococcus daniellii dan Trandescantia spathacea ‘Compacta’. Penggunaan batu pemijak buatan simen menjadi penghubung di antara kawasan meletak kereta dan ruang santai utama.

Seterusnya, transisi antara ruang di teruskan kepada decking bersaiz 16 kaki x 14 kaki kayu cengal berbumbung kayu jenis sama. Sedikit perincian ukiran pada kekisi di bumbung menjadikan ruangan ini kaya dengan unsur kayu dan tradisional. Ruang santai ini merupakan ruang utama yang menjadi pilihan pemilik dan pereka. Kehebatan kayu diserlahkan secara maksimum di ruangan ini. Dengan reka bentuk ala kampung, setiap penjuru ruangan ini dikemasi kekisi beranda bagi menunjukkan had laluan.

Binaan pagar sebelum ini dijadikan perimeter bagi membina water feature yang memberikan kesinambungan di antara ruang tamu dan ruang santai tersebut. Dinding water feature didirikan menggunakan batu granit yang disusun secara rawak, kemudian dipasangkan dinding bagi water feature diperbuat daripada natural stone. Rekaan bumbung kayu diteruskan kepada bahagian atas water feature bagi mewujudkan privasi di ruang santai.

Binaan ini terus disambungkan ke kawasan decking dengan kehadiran sebuah kolam ikan koi yang mempunyai aras sama dengan decking. Ruang serba lengkap ini menjadi sebuah tempat eksklusif bagi pemilik berehat kerana reka bentuk separa terbuka bersambungan dengan ruang tamu kediaman. Kekisi pada bahagian bumbung menjadi penyaring udara dan pandangan sesuai dengan konsep santai yang dipersembahkan.

Bagi melengkapi sebuah ruang santai, perabot luar ringkas set meja dan kerusi disediakan biarpun pemilik senang duduk bersila di lantai decking menambah ciri ala kampung di taman ini. Secara keseluruhannya, kombinasi kehebatan kayu dan komposisi tanaman memberikan nafas baru kepada taman sedia ada dan pemilik sekeluarga menghargai kehalusan seni bina dan kepelbagaian material yang dipilih.

Memang tak dinafikan, tugas-tugas membeli barangan dapur memang menuntuk waktu yang agak lama. Nak beli 2 atau 3 barang sahaja, tapi selalu tersasar ke tempat lain nak-nak kalau anda membeli barang dapur di shopping mall. Silap-silap, barang yang tak dirancang dan tak terfikir nak beli lebih banyak dari yang diperlukan. Jadi, untuk mengelak perkara ini dari berlaku dan untuk memastikan proses membeli berjalan dengan lancar dan cepat, ini yang anda perlu lakukan.

Zaman informasi dihujung jari ni memang taka da masalah untuk anda dapatkan maklumat kedai mana yang buat promosi, barang apa yang ada promosi dan sebagainya. Ini salah satu cara supaya anda dapat menjimatkan duit ketika membeli belah.

Menyediakan senarai barang yang perlu dibeli bukan sahaja dapat mengelak anda dari lupa membeli barnag yang sepatutnya dan mengelak dari membeli barang yang tidak perlu, Malah ia banyak membantu untuk memendekkan masa anda membeli lebih-lebih lagi jika senarai barang yang di beli mengikut kategori. Nanti taka da lah anda tawaf kedai tu berkali-kali. Nanti nak beli kicap, dah pergi ke tempat sabun lupa pula nak beli sos cili. Dah kena patah balik.

Ini selalu mak-mak kena. Nak beli kicap sebotol, tapi bila ada anak-anak yang ikut tiba-tiba ada air kotak, jajan dan sebagainya. Tu tak apa lagi. Silap-silap, kena pau barang mainan lah pulak. Tu belum lagi ada memberontak sebab tak dpat apa yang dikehendaki. Bukan sahaja dnegan anak-anak, denagan rakan pon boleh ajdi, banyak je tempat nak disinggah padahal tujuan asal nak pergi beli sabun sahaja.

Menurut penis kewangan Brad Hines, rakan anda akan menyebabkan proses membeli sebotol kicap mengambil masa lebih lama kerana ia akan mempengaruhi keputusan anda. Nanti adalah idea-idea yang diberi.

Jadikan salah satu kedai runcit berhampiran dengan rumah anda sebagai tempat kegemaran. Dengan secara tidak langsung, anda tahu mana arah nak dituju untuk mendapatkan barang yang diperlukan. Nanti tak ada lah tercari-cari stsu asyik nak bertanya kepada juru jual.

Bila kerap ke kedai yang sama, mesti ada pekerja kedia mula bermesra dengan anda. Paling tidak tegur bertanya khabar. Apa kata, anda jadikan pekerja tersebut sebagai rakan, nanti jika ada kecemasan dan keperluan, pekrja tersebut boleh lah bantu

Dari awal merancang nak beli sekotak santan, sebungkus sawi, dan sekotak sabun sahaja. Tapi sesampainya di kedai malas nak gunakan bakul sebab nanti berat. Jadi troli atau push cart sentiasa menjadi pilihan anda. Jadi bila ada banyak ruang yang kosong di dalam troli tu, ia lebih menggalakkan anda untuk mengisi rongga yang ada. Jadi, sebaiknya selagi boleh dipegang atau muat bakul, tak perlu ambil troli

Tak perlu semata-mata nak kejar murah, pergi jauh untuk mendapatkan barang runcit. Hasilnya sama sahaja. Tambahan, bila dah jauh-jauh pergi tu, balik penat pula. Melainkan tiada kedai runcit yang bagus di sekitar kediaman anda.

Tiba-tiba nak tukar jenama lain pula. Dah mengambil masa untuk and abaca label dan meneliti kandungan. Untuk ambil keputusan pun perlu masa juga. Jadi, tugas membeli-belah anda bertambah lama. Sebab itu, sebaiknya gunakan produk dari jenama yang sama pernah anda gunakan. Nak baca maklumat kandungan semua, boleh baca dalam internet review pengguna.

Hadkan pembelian barang-barang sejuk beku hanya sebulan sekali sahaja. Nanti taka da lah terbabas-babas atau lupa. Asyiklah beli barang makanan sejuk beku sedangkan dalam peti ais tu banyak lagi stoknya. Jadualkan pembelian barang sejuk beku pada waktu anda membeli belah barang runcit secara major sebulan sekali. Nanti, trip berikutnya akan lebih cepat dan mudah seba anda dah elak bahagian sejuk beku


Ruang Dapur Sempit, Ini Rekaan Yang Paling Sesuai

Biar dapur kecil asalkan kita puas hati dengan kualiti yang ada dan memberi ilham sehabis baik untuk menyerlahkan seri dan nilai praktikalnya.

KECIL TIDAK BERMAKNA SEMUA BENDA KENA SIMPLE. BOLEH JE KITA PADANKAN ASAL ADA PLANING DAHULU.

Warna kena nampak cantik dan tak bosan. tak pe sesekali anda boleh bermain dengan warna terang. Bukan sekadar nampak cantik, tapi nak nampak selesa dan tak resah bila berada di dalamnya.Tidak kira pastel atau terang yang penting anda happy bila lihat dapurnya.

CONTOH ILHAM WARNA YANG MENARIK UNTUK SEBUAH DAPUR. CERIA DAN CANTIK!

kemasan kaunter kalau boleh biarlah berkualiti. Dalam kita menyiapkan dapur cantik dan berkualiti, bahagian atas ini janganlah berkira kerana ia penting untuk melakukan tugas di dapur. Malah kualiti kaunter top juga antara elemen estetika yang warjar di jaga

MATERIAL JUGA PENTING AGAR DAPUR NAMPAK CANTIK DAN CLASS. ADKALA MATERIAL ASAS JE PUN TAPI PANDAI MIX DAN MATCH NAMPAK CANTIK DAH.

Kabinet tertutup padu sampai ke siling bagus. Tetapi bosan juga kalau semua tertutup. Dah macam dapur kapal terbang. Jadi kalau dan seunit dua kabinet terbuka tak salah. Terutama untuk mengeringkan pinggan mangkuk. Susunan yang cantik pasti membuat hati tertarik.

KEPELBAGAIAN BENTUK KAUNTER DAN MENEPATI FUNGSI DI DAPUR. RUANG NAMPAK HIDUP DAN CANTIK JIKA BIJAK ANDA MENGGUNAKANNYA.

Pelan lantai kena bijak. RUANG KOMPAK ini juga perlu kaunter sarapan dan ruang untuk meltak peti sejuk. Jadi jangan ketinggalan ye menempatkan segala bagai keperluan asas di dapur dan rancang dengan teliti keperluan anda.

MASUKKAN SEMUA KEPERLUAN DALAM 1 RUANG. KOMPAK , BIJAK DAN TIDAK MENYUSAHKAN KITA BERGERAK.

Wah! Memang jarang-jarang kita dapat lihat rumah yang diperbuat daripada kontena dekat Malaysia ni sebab tidak ramai yang buat.

Namun begitu, ada seorang individu yang telah berkongsi cerita rumah kediamannya yang diperbuat daripada kontena lalu mendapat perhatian wargamaya.

Bukan sahaja tampak menarik dan kelainan, malah idea konsep yang ditonjolkan nyata kelihatan amat unik sekali serta kreatif.

Menurut individu berkenaan, rumah tersebut hanya berkeluasan lebih kurang 900 kaki persegi sahaja dan telah menelan belanja kos anggaran sebanyak RM120,000.

Kos tersebut termasuk dengan kos pembinaan, perabot serta hiasan dalaman dan luaran kediaman tersebut.

Maklumnya lagi, konsep serta idea untuk membina rumah kediaman yang diperbuat daripada kontena ini adalah merupakan ideanya bersama isteri.

Pada masa sama, pemilik kediaman ini tidak menafikan rumah yang diperbuat daripada kontena akan berdepan dengan masalah suhu haba persekitaran kediaman yang tinggi berbanding rumah yang diperbuat daripada batu konkrit.

Lalu, pemilik kediaman tersebut telah berkongsi langkah yang boleh dilakukan untuk menangani masalah tersebut bersama orang ramai.

“Kami stay dah lebih kurang 3 tahun. So far tak de lagi isu besar terlalu panas. Macam kita stay rumah biasa je. Jarang kami on air cond. Banyak guna kipas n buka tingkap je. Kemungkinan isu utama adalah heat + humidity. Tapi kalau korang ada bajet lebih boleh upgrade ventilation method tu contoh letak insulator dan sebagainya

“Selain tu saya dan isteri banyak tanam pokok tak nak nampak rumah keras selain nak rasa lebih nyaman. Dalam rumah juga letak pokok-pokok. Bahagian belakang rumah ada “hutan kecil” yang wife buat untuk tanam pokok-pokok. Rumah ni ada 3 ruang santai lepak-lepak. 2 kat atas satu kat bawah,” tulisnya menerusi entri perkongsian di laman media sosial Facebook.

Jika kita dapat lihat, pemilik rumah kontena ini telah memilih tema warna hitam sebagai pilihan yang nyata membuatkan kediamannya tampak begitu elegan serta kemas.

Dengan pemilihan warna yang tepat, rumah yang diperbuat daripada kontena ini masih tetap boleh kelihatan begitu mewah sekali.

Kalau anda masih mencari idea yang unik, ‘fresh’ dan mahu kediaman anda tampak berbeza daripada orang lain, mungkin anda juga boleh melakukan perkara yang sama.

Sumber: Facebook Giler Deco

Secara ringkasnya, anda perlu ukur dan pastikan saiz sebenar ruang yang terbabit. Setelah anda yakin dengan ukuran yang diperoleh, bentangkan tikar getah sehingga memenuhi runag. Dan untuk mengasingkan bahagian lebihan tikar, gunakan pisau tajam dengan bantuan pembaris besi sebagai panduan agar tidak senget benget. Dibawah ini adalah penerangan terperinci tentang langkah-langkah memotong tikar getah dengan mudah. Selamat Mencuba!

LANGKAH 1
Pertama sekali, lengkapkan diri anda dengan peralatan keselamatan yang sewajarnya. Oleh kerana anda akan menggunakan pisau yang tajam, sepasang sarung tangan kerja untuk perlindungan adalah satu kemestian. Bagi mengelakkan kecederaan, elakkan mengendali pisau jika tidak memakai sarung tangan.

LANGKAH 2
Kemudian, pilih permukaan sesuai untuk proses memotong. Kemungkinan risiko untuk pisau yang tajam memotong menembusi tikar getah dan mencalarkan lantai adalah besar jadi pastikan anda meletakkan lapisan kadbod atau papan lapis sebagai alas.

LANGKAH 3
Ukur keluasan ruang dan pastikan anda tidak lupa ; lebih mudah jika anda catitkan pada kertas. Anda boleh dapatkan saiz setiap gulung tikar getah pada penjual sebelum membeli jumlah yang sesuai dengan saiz ruang anda.

LANGKAH 4
Tandakan dimensi pada tikar bagi memudahkan anda untuk memotong ukuran tepat dengan bantuan garisan yang telah dilukis. Panduan visual seperti ini juga membolehkan anda mempercepatkan kerja dan memastikan proses pemotongan tidak tersasar.

LANGKAH 5
Hamparkan tikar pada kawasan lapang dan rata. Pastikan tikar lurus dan rata serta tiada kedut sebelum memulakan proses pemotongan.

LANGKAH 6
Letakkan pembaris besi pada sebelah garisan yang telah dibuat tadi. Pastikan anda masih boleh nampak garisan tersebut. Keluarkan pisau dan potong mengikut garisan. Pembaris besi akan bertindak sebagai panduan agar pisau tidak terkeluar dari ‘landasan’.

LANGKAH 7
Bergantung pada ketebalan tikar getah, mungkin anda perlu memotong pada garisan yang sama berulang kali. Berhati-hati ketika membuat potongan kedua atau keiga agar tidak tersalah dan terkeluar dari garisan.

Tip: celupkan hujung mata pisau dalam air sabun untuk memudahkannya meluncur diatas tikar getah.

LANGKAH 8
Seterusnya, setelah berjaya memotong tikar tersebut anda hanya perlu kemaskan penjurunya. Tikar getah juga mudah dibentuk, jadi tiada masalah jika ada bahagian yang melengkung atau sebagainya. Pastikan juga tangan anda mudah dikawal dan stabil ketika memotong. Dan apabila ukuran yang diambil tepat, dan dipotong dengan sempurna, tikar getah akan kelihatan kemas dan rapi tanpa gelembung udara yang menjengkelkan.

LANGKAH 9
Akhir sekali, jangan lupa untuk membersihkan semula kawasan kerja. Sapu dan buang semua lebihan tikar getah yang dipotong kerana apabila dibiarkan merata-rata, ia boleh mendatangkan bahaya pada anak kecil atau haiwan peliharaan anda. Periksa kawasan terlibat dengan teliti apabila sudah selesai melakukan kerja.

Musim lembab, hujan setiap hari di beberapa kawasan mungkin antara punca atau musim pembiakkan serangga berkepompom yang terkenal dengan nama kemitetep atau dust warm ini. Banyak posting berkaitan serangga perosak ni yang IMPIANA baca dan kebanyakkanya tak tahu bahawa serangga ni antara ancaman perosak di dalam rumah. Yatie Eimra berkongsi perinci mengenai serangga ini dan cara mengawalnya

Ulat ni sebenarnya dalam fasa larva sebelum bertukar jadi kupu-kupu. Selain kawasan berdebu, bersawang, kawasan berkelembapan tinggi (macam toilet, bilik stor/bilik yang tak cukup pengudaraan & cahaya matahari yang cukup), ulat habuk ni juga memang suka bersarang kat bawah katil & dalam almari.

Ulat habuk ni makan sawang labah-labah, rambut yang berguguran, bangkai serangga kecil dan juga fabrik. Ulat ni memang boleh sebabkan rasa gatal jika kita digigit.

Kalau kupu-kupu bertelur dalam almari memang leceh sangat. Sebab korang takkan tahu kat baju mana ia bertelur.

Jujurnya kita hanya mampu kurangkan/kawal jer populasi ulat habuk ni dalam rumah. Takde jaminan pun kupu-kupu takkan masuk dalam rumah & bertelur lagi. Cumanya kena kerap

Harap-harap sikit sebanyak dapatlah bantu korang atasi masalah ulat habuk atau kemetetep tu


Clorox Kini Bukan lagi Yang Dulu!

Sebut sahaja Clorox pastinya ramai tahu akan kegunaannya. Jenama peluntur nombor satu yang mampu menanggalkan kesan kotoran degil yang bagi korang stress dekat kawasan seperti dapur, bilik air dan satu ketika dahulu Clorox ini digunakan untuk menyerlahkan baju yang berwarna putih. Kasut sekolah anak pun kadang-kadang korang rendam dengan Clorox betul tak? Siapa pernah buat angkat tangan.

Lebih menarik yang korang kena tahu Clorox kali ini mampu membersihkan handphone korang. Kita selalu kata tangan, beg, pemegang pintu, tandas kotor bukan tetapi anda terlupa sebenarnya telefon bimbit anda lebih kotor dari semua yang anda rasa kotor. Sebab telefon bimbit korang akan letak dimerata tempat. Betul ke tak?  Betul kan! masuk tandas pun korang akan bawa telefon bimbit.

Clorox kali ini memperkenalkan Clorox Scentiva, rangkaian pembersih berharuman Tropika-Tuscan Lavender dan Jasmine serta Pasific Breeze dan Coconut. Haruman yang cukup menyegarkan dan pastinya tidak menyakitkan deria bau anda serti bau Clorox sebelum ini.

Clorox Scentiva ini mampu mengubah rumah anda menjadi syurga idaman dengan haruman yang lebih menyenangkan.

Jubin Dan Langsir,Kemasan Penting Dalam Rumah. Dua jenama besar dalam industri hiasan dalaman iaitu Creative Lab dan juga BAAGUS Curtain bukan jenama asing lagi dalam industri ini. Penyatuan dua jenama hebat ini dalam industri hiasan dalaman memudahkan pemilik kediaman membuat keputusan di satu pusat sehenti sahaja. Pasti sudah ramai yang tahu tentang Creative Lab yang menawarkan perkhidmatan jubin terbaik untuk setiap ruang dalam kediaman.

Kini, Creative Lab membuka sayap peniagaannya agar lebih menarik dan memudahkan pelanggan memilih dan merancang dengan baik untuk kemasan rumah mereka. Dari jubin sehinggalah langsir kini bersama jenama tersohor dalam kemasan langsir iaitu BAAGUS Curtain. Pada suatu ketika dahulu, sebut sahaja langsir BAAGUS Curtain pasti sudah ramai yang tahu tentang kualiti dan kemasan langsir yang di tawarkan kepada semua pemilik rumah. Bukanlah satu jenama yang biasa dalam industri langsir.

Penggunaan fabrik berkualiti tinggi yang di import dari negara luar luar tidak perlu menyangkal lagi kelebihan yang ada pada langsir jenama BAAGUS Curtain ini. Bagi yang pernah menggunakan perkhidmatan dari BAAGUS Curtain ini mesti tahu kan.

Creative Lab x BAAGUS Curtain

Apakah daya penggerak di sebalik keputusan Creative Lab untuk bekerjasama dengan BAAGUS?

Dalam matlamat kami untuk menjadi hab sehenti untuk pembaikan rumah untuk pemilik rumah di Malaysia, adalah penting untuk mempertimbangkan semua aspek berbeza dalam mereka bentuk rumah. Kerjasama strategik ini adalah selaras dengan matlamat tersebut. Dengan BAAGUS, pakar dalam langsir dan bidai yang bergaya dan moden, kami berusaha untuk meningkatkan pengalaman pemilik rumah dalam pembaikan rumah. Pilihan langsir dan jubin adalah aspek penting dalam pembaikan rumah kerana lantai dan kemasan lembut adalah rangsangan visual utama untuk rumah.

Kami percaya bahawa kerjasama strategik dengan jenama-jenama adalah penting untuk meningkatkan kepuasan pelanggan. Oleh itu, kami memilih BAAGUS sebagai salah satu rakan kongsi rasmi kami kerana reputasinya untuk menghasilkan dan membekalkan produk berkualiti dengan perkhidmatan sokongan yang baik sambil sentiasa berusaha untuk memenuhi jangkaan pelanggan.

Bolehkah anda berkongsi beberapa usaha yang telah diambil oleh Creative Lab dalam merealisasikan matlamatnya untuk menjadi kedai sehenti untuk pemilik rumah yang ingin mengubah suai? Apakah rancangan masa depan untuk Creative Lab pada tahun akan datang?

Memandangkan matlamat syarikat kami adalah untuk menjadi hab sehenti bagi pemilik rumah yang ingin mengubah suai, kami ingin menawarkan barangan lain seperti perabot, lantai alternatif, dapur, almari pakaian dan banyak lagi. Selain itu, pada Ogos 2021, kami melancarkan krew jubin dalaman kami sendiri — ia adalah satu perkhidmatan pemasangan jubin yang terdiri daripada gabungan pemasang jubin berpengalaman, bahan mentah berkualiti, peralatan canggih dan teknik pemasangan untuk memastikan kemasan projek berkualiti tinggi untuk pemilik rumah. Ini bagi memastikan pemasangan jubin yang betul dapat dilakukan dan melancarkan proses untuk pelanggan kami mengubah suai kediaman mereka.

Melangkah ke hadapan, Creative Lab akan bekerjasama dengan rakan kongsi teknologi kami untuk mencipta platform dalam talian yang menyerupai permainan video, di mana orang ramai boleh mencampur dan memadankan jubin melalui platform tersebut. Pelancaran ini akan diumumkan dalam tempoh satu hingga dua tahun akan datang. Kami juga sedang mempertimbangkan untuk memperkenalkan teknologi realiti tambahan (AR) dengan bantuan rakan kongsi teknologi kami di Jerman.

Dari segi pengembangan, kami sangat teruja untuk mengembangkan lagi Creative Lab dengan melancarkan lebih banyak cawangan, terutamanya di kawasan pinggir bandar untuk memberikan lebih kemudahan kepada mereka. Kami menyasarkan untuk mempunyai lebih 60 cawangan menjelang akhir tahun 2022.

Bagaimanakah pandemik mengubah landskap pembaikan rumah?

Sepanjang tempoh pandemik ini, kami telah melihat peningkatan dalam pengubahsuaian do-it-yourself (DIY). Projek DIY menjadi popular kerana ia adalah lebih senang bagi orang ramai untuk mempertingkatkan kediaman mereka tanpa memerlukan perkhidmatan luar. Ketika PKP, orang ramai banyak menghabiskan sebahagian besar masa mereka di rumah yang membolehkan mereka meneliti semula ruang kediaman mereka di rumah dan menilai fungsi dan kepraktisan. Oleh itu, industri pengubahsuaian rumah telah berkembang pesat di tengah-tengah pandemik.

Ketika PKP juga, permintaan untuk menyediakan saluran alternatif untuk menjangkau pelanggan kami meningkat. Oleh itu, kami menyediakan pilihan untuk perundingan dalam talian dengan Pereka Jualan kami, di mana pemilik rumah boleh mendapatkan reka bentuk 3D segera bagi ruang yang mereka inginkan dengan mudah. Pada ketika ini, perancangan pengubahsuaian rumah boleh diakses dan ia telah mengubah cara pemilik rumah mengalami perjalanan pengubahsuaian rumah mereka.

Apakah faktor yang paling penting untuk dipertimbangkan apabila pemilik rumah memilih atau menukar jubin untuk rumah?

Ia adalah penting untuk mempunyai pelan yang jelas sebelum meneruskan dengan sebarang pemasangan jubin, kerana ini akan membantu meminimumkan risiko hasil yang tidak memuaskan. Anda memerlukan idea yang kukuh tentang di mana anda ingin jubin anda diletak dan kesan yang ingin anda cipta. Apabila memilih jubin, adalah penting untuk mempertimbangkan susun atur atau gaya sedia ada rumah anda dan selaraskan pemilihan jubin anda agar sesuai dengannya.

Memandangkan jubin yang berbeza mempunyai tujuan yang berbeza, anda perlu mengetahui di mana anda ingin meletakkan jubin, sama ada di dalam atau di luar rumah, malah di atas lantai atau di dinding. Tidak melupakan aspek keselamatan juga, ruang yang mempunyai trafik pejalan kaki yang tinggi tidak seharusnya menggunakan jubin yang mempunyai permukaan mudah tergelincir.

Memilih warna jubin yang betul juga merupakan faktor penting untuk dipertimbangkan. Warna-warna terang membantu mencipta kesan yang meluaskan ruang dan bagus untuk bilik yang kecil manakala jubin berwarna gelap menambah gaya anggun tetapi akan menjadikan ruang kecil berasa sempit. Ia juga penting untuk memilih saiz jubin yang betul bergantung pada skala ruang. Oleh itu, anda perlu bayangkan perkadaran bilik anda dan bagaimana jubin boleh membantu meningkatkannya.

Walaupun menghadapi cabaran kompetitif dalam pasaran reka bentuk dalaman, bagaimanakah BAAGUS kekal di hadapan untuk memenuhi permintaan pengguna yang berubah dengan pantas?

BAAGUS memberi tumpuan yang tinggi pada kualiti produk dan perkhidmatan pelanggan yang baik, dan kami juga sentiasa mencari inovasi untuk terus maju dalam industri perabot lembut/langsir di Malaysia.

Selain itu, kami juga meneroka kerjasama strategik — sama seperti dengan Creative Lab, untuk memenuhi permintaan pengguna yang berubah dengan pantas. Kerana kami memahami bahawa pilihan pengguna adalah kompleks dan diperibadikan, oleh itu, kami memilih rakan kongsi yang berkongsi visi yang sama seperti kami — iaitu melengkapkan keperluan pelanggan untuk kesempurnaan ruang ideal mereka.

Apakah langkah penting yang perlu diambil untuk memastikan pilihan yang tepat dibuat dalam mengubah suasana rumah dengan perabot lembut?

Soft furnishing (seperti langsir, kusyen, upholsteri, dan sebagainya) boleh mengubah rupa rumah secara dramatik, jadi ia adalah penting untuk mempertimbangkan rupa keseluruhan yang diingini sebelum meneruskan sebarang perubahan. Mula-mula, tentukan kain yang anda ingin gunakan di dalam bilik tertentu. Perkara yang paling penting untuk dipertimbangkan semasa memilih fabrik ialah tekstur, warna dan kelembutan fabrik. Tekstur fabrik perlu diambil kira agar sesuai dengan reka bentuk dalaman sesuatu ruang. Warna membantu menetapkan suasana ruang, contohnya, memilih langsir berwarna pastel akan memberikan rupa kelengkapan yang lembut pada ruang itu. Akhir sekali, adalah penting juga untuk mengambil kira kelembutan fabrik itu sendiri kerana fabrik yang lembut membolehkan lekuk langsir jatuh dengan cantik dan senyap tanpa mengganggu suasana. Sekiranya langsir keras atau tebal, lengkungan tirai akan kelihatan kaku dan besar.

Rancang kediaman yang sempurna dengan pemilihan produk serta kelengkapan rumah yang berkualiti tinggi. Barulah dapat rumah impian anda!

Laporan global baru-baru ini mendedahkan bahawa jualan peralatan rumah dan kelengkapan lembut melonjak apabila orang ramai berusaha keras untuk menjadikan rumah mereka sebagai tempat perlindungan semasa tempoh berkurung. Apakah tindak balas dalam pasaran Malaysia?

Pandemik COVID-19 telah mempercepatkan pertumbuhan e-dagang di Malaysia dan ini juga telah merebak ke dalam jualan perkakas rumah dan soft furnishing. Pengetatan sempadan antarabangsa dan larangan rentasan negeri telah mengakibatkan lebih ramai orang menghabiskan lebih banyak masa di rumah mereka dan seterusnya, melabur lebih banyak untuk produk perkakas rumah. Memandangkan kami berada di peringkat endemik, kami menjangkakan pengguna masih akan meneruskan minat mereka terhadap perkakas rumah dan soft furnishing kerana perapian rumah mereka akan kekal penting.

Selama hampir 30 tahun dalam industri, bagaimana BAAGUS telah berkembang dan bagaimana ini mempengaruhi cara syarikat bekerja dalam landskap semasa?

BAAGUS bermula sebagai kedai tirai pada tahun 1993. Menjadi penyumbang dalam industri ini selama 28 tahun tidak melambatkan cita-cita BAAGUS untuk terus berinovasi dan memperkenalkan ciri-ciri menarik ke dalam industri tirai. Kami mahu mengubah tanggapan umum orang ramai terhadap langsir dan menunjukkan kepada orang ramai bahawa langsir itu sendiri adalah sejenis fesyen. Lengkapan bergaya di kedai and kualiti product kami membezakan BAAGUS dengan jenama lain.

Ramai sekarang ni IMPIANA lihat gemar berkebun. Yang konon kata tangan panas dan tak suka berkebun pun dah mula berjinak-jinak. Antara tanaman “Must have” adalah pokok cili. Tak kiralah cili apa atau cili kulai. Tak perlu beli benih mahal-mahal, pakai buah yang terlebih ranum pun boleh biakkan banyak pokok cili.

Nak biakkan memang mudah. Tapi, pokok cili ni mudah terdedah kepada penyakit. Penyakit yang berpunca dari virus memang sukar untuk diselamatkan. Sebaiknya, dimusnahkan segera sebelum merebak ke tanaman lain. Seperti yang berlaku kepada Nor Azlina. Daun pokok cili mula kelihatan tompokkan kuning.

Menurut rakan dalam Group Biginner Tanam Pokok Dan Sayur, pokok cili tersebut diserang penyakit mozek.

1. Faktor Biji Benih.
Pemilihan atau pembelian biji benih seharusnya dibeli daripada individu/syarikat yang dipercayai serta proses pembuatan/saringan biji benih mengikut S.O.P yang diperakui sah oleh Jabatan Pertanian antarabangsa. Virus mozek tersebut mampu hidup didalam biji benih seterusnya akan menjadi punca mozek ini akan merebak diladang apabila pokok sudah membesar.

2. Faktor Serangga Perosak.
Virus mozek juga boleh merebak melalui serangga perosak yang menjadi agen penyebaran virus tersebut. Serangga perosak akan menyerang dengan mengunyah atau menghisap cairan semua bahagian daun, bunga dan buah. Virus tersebut yang sudah sedia ada berada di mulut serangga perosak akan memudahkan lagi penyebaran apabila serangga tersebut menghisap dan memakan tanaman.
Antara serangga yang menjadi agen penyebaran virus ini seperti:
– Kutu Daun/Aphid
– Lalat Putih
– Kutu Thrips
– Hama
– Ulat Ratus dan lain²

3. Faktor Manusia.
Manusia juga boleh menjadi penyebab virus tersebut merebak tetapi tidak menghisap seperti serangga perosak. Antara penyebab virus ini boleh merebak melalui manusia kerana:

A). Mengabaikan penjagaan semasa menyemai dan anak benih. Ada segelintir pekebun/penjual anak benih mengabaikan penjagaan anak benih yang tidak mengikut Standard yang sepatutnya seperti kawalan serangga sambil lewa atau meletak anak benih tempat yang mudah terdedah pada serangan serangga perosak. Sebolehnya anak benih diletakkan didalam rumah hijau dan dilindungi dengan jaring serangga serta membuat kawalan penyakit & perosak secara berkala.

B) Penyebaran virus ini jugak boleh merebak melalui kaedah memetik menggunakan gunting dan memotong tangkai menggunakkan kuku. Mata gunting dan kuku yg digunakkan pada pokok sudah dijangkiti virus melekat dan apabila pokok sihat ini terluka, virus² yg melekat pada mata gunting dan kuku akan tertinggal pada bahagian luka tangkai tersebut.

Ketika pokok berbuah: Jika berlaku kepada pokok yang sedang berbuah, semburkan racun serangga dan suppliment tambahan yang dikhaskan untuk cili

Pokok masih kecil: Jika pokok masih belum matang, sebaiknya dicabut dan dibakar terus jauh dari sumber supaya tidak merebak kepada tanaman yang lain

Kebiasaanya, ladang buah-buahan akan menggunakan baja kimia untuk menggalakkan tumbesaran dan racun kimia bagi mengelak serangga perosak seperti lalat buah dan kumbang. Tapi untuk anda yang ada dusun atau kebun buah sendiri, takkan lah bahan kimia juga menjadi pilihan anda? Apa kata kita berubah kepada sesuatu yang lebih organik dan semulajadi demi menjamin kesihatan yang baik.

Baja organik ini telah diamalkan oleh pekebun Thailand sejak dahulu lagi untuk mendapatkan hasil buah yang oversize. Lagi pun, untuk hasilkan baja buah oversize ini tidak memerlukan bahan yang rumit dan banyak. Berikut resepi untuk hasilkan baja buah oversize.

Bahan-bahan:
3 Kg batang pisang
1 Kg gula merah/molasses
1 botol kecil Yogurt/yakult

Cara-cara:
1. Pastikan anda pilih batang pisang yang masih belum berbuah dan buangkan 2-3 lapis kulit utama. Hiris empulur batang pisang menjadi saiz kecil
2. Masukkan empulur yang telah di hiris tadi di dalam beaks perapan dan masukkan gula merah berserta yougurt
3. Gaul rata keseluruhan bahan dan tutup rapat sebelum di peram untuk tempoh 7 hari
4. Selepas 7 hari perapan, tyapis dan simpai cecair atau baja yang dihasilkan di dalam botol kedap udara

Cara guna:
Campur 50ml cecair atau pati baja bersama 20 liter air tanpa klorin. Semburkan baja organik batang pisang ini pada keselurhan pokok terutamanya bahagian daun sehari sekali sama ada di waktu pagi atau petang.


(PART 1) 20 Trik Ubat Gigi Rugi Kalau Tak Cuba

Selain untuk tujuan membersihkan gigi anda, ubat gigi juga mempunyai kegunaan lain yang jarang dipraktikkan. Berikut, 20 penyelesaian mudah dan cepat hanya dengan menggunakan ubat gigi:

1. Mengilatkan kuku
Gosokkan ubat gigi pada permukaan kuku anda dengan menggunakan kain kapas selama 1-2 minit dan bilas dengan air bersih. Kuku anda bukan sekadar kilat, tetapi berbau segar.

2. Mengilatkan barang perak
Barang perak sama ada sebagai aksesori diri mahupun perhiasan di rumah akan mula pudar. Ini kerana tindak balas bahan terhadap iklim persekitarannya. Untuk mengembalikan kilauan pada barang perak anda, gosokkan  ubat gigi dengan menggunakan kain yang dibasahkan sedikit sehingga mencapai keputusan yang anda inginkan,. Bilas barang tersebut dan lap dengan kain kapas sehingga ia betul-betul kering sebelum digunakan semula.

3. Mengilatkan lampu kereta
Kereta bila dah mencapai usia lebih 5 tahun, penutup lampu pun akan mula kusam disebabkan terdedah kepada cahaya matahari kerap. Ada yang mengambil keputusan untuk hantar ke tempat mencuci kereta untuk tujuan dikilat. Kalau dah sepasang lampu tu harganya paling murah pun RM 40. Sebenarnya, hanya dengan modal tidak lebih RM 10, anda boleh kilatkan semula lampu kereta anda dengan menggunakan ubat gigi. Lakukan kaedah seperti anda mengilatkan barang perak. Ulang beberapa kali untuk mendapatkan kesan yang lebih menarik.

 4. Mengilatkan kekunci piano
Kekunci piano apabila kerap digunakan mesti ada kesan kuning-kuning tue kan? Nak hilangkannya, anda hanya perlu guna ubat gigi dan gosokkan pada permukaan kekunci piano. Kemudian bilas bersama kain bersih yang telah dibasahkan dengan air suam.

5. Mengilatkan kasut kulit
Esok ada temuduga, kasut kulit masih tidak dikilatkan. Cari pengilat kasut pulak dah habis. Dah larut malam ni semua kedai dah tutup. Penyelesaiannya adalah gunakan ubat gigi. Gosok ubat gigi dengan menggunakan berus gigi lembut. Selesai mengosok, lap kasut dengan menggunakan kain yang telah dibasahkan dengan air suam untuk hasil super kilat.

6. Googles renang berkabus
Elak dari googles anda berkabus. Kaedaan ini pasti mengganggu pemandangan anda ketika menikmati pemandangan di dasar laut. Mengatasi masalah ini, cuci cermin googles anda dengan menggunakan ubat gigi. Hasil cucian, satu lapisan film bakal terbentuk dan mengelak dari cermin googles anda kusam. Ia sama seperti hasil anda mengosok gigi, satu lapisan akan mencegah kehadiran cavity.

7. Hilangkan water spot
Kebiasaanya permukaan meja mesti mengalami masalah ini terutamanya yang terdedah kepada cuaca luar. Ia merupakan tindak balas air membentuk lapisan kapur. Macam-macam kaedah telah dilakukan untuk membersihkannya. Penyelesaian paling mudah, gunakan ubat gigi seperti mana anda letakkan pada barang perak untuk tujuan mengilat.

8. Hilang kesan dakwat pada baju
Tiada siapa sukakan kesan dakwat pada baju. Silap-silap baju tersebut terus tidak digunakan lagi. Perkara ini kerap berlaku kepada lelaki yang suka letak pen pada poket hadapan kemeja dan ia amat sukar di tanggalkan. Cara mudah untuk menanggalkan kesan dakwat tersebut adalah dengan membasahkan sedikit bahagian yang terkena dakwat dan letakkan ubat gigi pada bahagian tersebut. Biarkan beberapa ketika sehingga ia mengering. Jika perlu, biarkan semalaman pun tak menjadi masalah. Dah kering, basuh macam biasa sahaja. Tapi kaedah ini hanya sesuai pada pakaian yang baru terkena dakwat. Kalau yang dah lama-lama tue susah sikit.

9. Tanggalkan kesan pewarna rambut
Bersihkan tuala yang anda gunakan dari kesan pewarna rambut seperti mana dilakukan untuk tujuan menghilangkan kesan dakwat pada baju.

10. Melegakan kesan gigitan nyamuk
Untuk mengurangkan kesan iritasi pada bahagian yang digigit nyamuk, sapukan sedikit ubat gigi pada benjolan tersebut dan biarkan sehingga lega.

Bagi anda yang memiliki anak berusia antara 3 hingga ke 5 tahun, diding bercontong adalah satu kebiasaan. Untuk mengelak dinding anda dipenuhi mural, sediakan buku atau papan sebagai ruang untuk anak anda melukis.

Tapi macam mana kalau perkara tersebut sudah terjadi? Aduh! sedih dan tidak keruan si ibu nak-nak bila dinding baru dicat. Apakah penyelesaian terbaik untuk membersihkan lakaran tersebut? Anda boleh cuba 6 bahan ini.

1. Soda bikarbonat
Basahkan kain sedikit dan celupkan ke dalam serbuk soda bikarbonat. Gosak bahagian kain yang telah dicelup tadi terus di atas permukaan lukisan tersebut engan perlahan-lahan. Confirm hilang

2. Cuka
Ambil sebatang berus gigi yang telah tidak digunakan lagi dan basahkan bahagian berus dengan cuka. Gosokkan berus tadi pada permukaan yang telah diconteng sampai bersih

3. Penyembur rambut
Sembur penyembur rambut di atas permukaan kesan conteng. Biarkan seketika untuk lukisan tu mengembang, tapi jangan sampai kering. Gunakan kain atau berus yang lebut dan gosokkan pada permukaan yang tealh disembur tadi

4. Krim pencukur
Sapu sedikit krim pencukur pada permukaan dinding yang telah diconteng. Guna kain atau berus yang telah dibasahkan dan gosok pada permukaan conteng sehingga hilang. Kalau buih pencukur dah habis, tambah lagi.

5. Mayonis
Dengar macam sedap. Tapi ia boleh hilangkan kesan conteng. Sapu mayonis pada permukaan conteng. Biarkan seketika dan bersihkan dengan kain yang telah dibasahkan

6. Ubat gigi
Gunakan pes ubat gigi yang tak ader gel. Letakkan sedikit pada berus gigi yang telah tidak digunakan lagi dan gosok pada kesan contong. Kemudian dicuci dengan kain yang telah dibasahkan

Masa kecil-kecil kalau ada siaran TV mengenai program jual barang dalam talian, admin suka tengok. Tengok je, bukan beli tau. Sehinggalah kini ia menjadi tren. Al Maklumlah, ada kalanya barang-barang yang dijual dalam talian sangat menarik dan lebih murah dari pasaran.

Tapi dalam banyak-banyak barang yang dipaparkan masa admin kecil dulu adalah sekeping besi aluminium. Apa hebatnya barang ni? Kegunaan yang paling menarik hati admin adalah ia mampu menyah beku ikan, daging atau ayam dengan cepat. Masa tu rasa macam best sangat kalau ada alat tu. Sebab ia boleh mempercepatkan kerja mak admin. Tak perlu lah lagi merendam ayam atau ikan.Tapi apakan daya, Kecil lagi. Ha, nampak tak bertapa prihatin nya admin masa kecil-kecil terhadap mak. Hehehe..

Maka lahirlah satu ilham untuk letakkan sahaja barang beku tadi atas bekas aluminium. Memang lah tak secepat alat yang dijual dalam TV tu. Tapi paling tidak ia masih mengekalkan khasiat ikan atau ayam berbanding direndam dengan air.

Tiba-tiba, admin terjumpa perkongsian dari En Syamsul Amir Abdul Manaf yang dikongsikan di dalam page Petua Ibu. Dia pun guna kaedah yang sama untuk nyah bekukan daging, ayam atau ikan yang baru keluar dari peti ais.

Berikut adalah cara yang digunakan untuk nyahbeku barang dari peti ais yang dilakukan oleh En Syamsul:

Caranya adalah dengan mengapit daging yang baru keluar dari peti sejuk dengan periuk besi dan tudung periuk besi dan biarkan selama 30 minit.. Anda akan dapat lihat kesannya

Apa logiknya guna periuk besi? Periuk besi berfungsi sebagai konduktor haba. Di sekeliling periuk besi tu ada udara. Haba suhu bilik akan dipindahkan dari udara kepada daging yang sejuk tu secara berterusan melalui proses “convection current” melalui periuk besi

Jadi, untuk memastikan ayam atau ikan tadi cepat dinyah beku kan, sebaiknya pastikan setiap permukaan ayam atau ikan tadi bersentuhan dengan permukaan periuk.

1. JANGAN RENDAM PAKAIAN TERLALU LAMA
Cukup sekadar di rendam selama 30 minit, bukan dua atau tiga hari. Sesetengah sabun mencuci pakaian mengandungi bahan yang boleh merosakkan pakaian dan membuatkannya tidak tahan lama.

2. ASINGKAN PAKAIAN MENGIKUT WARNA DAN JENIS/MATERIAL
Pisahkan pakaian berwarna dengan pakaian putih kerana kemungkinan untuk warna dari blouse merah anda boleh luntur dan melekat pada kemeja putih suami adalah sesuatu yang perlu dirisaukan. Pisahkan juga cucian anda mengikut material kerana terdapat fabrik yang sensitif dan perlu pemerhatian teliti.

3. JANGAN SENTAL PAKAIAN DENGAN BERUS TERLALU KUAT
Fabrik pakaian akan rosak jika diberus terlalu kuat. Pakaian seperti
tudung atau selendang pula, tak perlu diberus, sebaliknya cukup sekadar
digosok dengan tangan kerana jenis fabriknya yang jauh lebih lembut
daripada pakaian lain.

4. JEMUR PAKAIAN BASAH DENGAN SEGERA
Terus jemurkan cucian yang telah siap dibasuh dan dibilas dengan kadar yang segera. Jangan tangguh kerana jika dibiarkan tidak bersidai, pakaian yang basah akan bertahi lalat dan berbau busuk.

5. JANGAN PERAH PAKAIAN TERLALU KUAT
Memerah pakaian terlalu kuat akan membuatkan pakaian cepat rosak atau koyak. Pakaian dalam pula tidak perlu diperah, cukup sekadar dipicit-picit atau ditekan supaya airnya kering.

6. TERBALIKKAN PAKAIAN KETIKA DIJEMUR
Sinar matahari dapat mengakibatkan warna pakaian menjadi pudar dan lusuh. Oleh itu, terbalikkan terlebih dahulu pakaian sebelum dijemur agar bahagian luarnya tidak terkena cahaya matahari secara langsung.

7.ELAKKAN MENJEMUR PAKAIAN DENGAN PENYANGKUT
Ketika menjemur, elakkan menggunakan penyangkut baju/hanger. Ini bagi mengelakkan bahagian leher baju menjadi besar dan menggelebeh kerana ketika pakaian dalam keadaan basah, air akan menarik bahagian leher ke bawah hingga melar.

8. HINDARI PELUNTUR
Jika boleh, elakkan atau kurangkan penggunaan bahan peluntur pada pakaian kerana peluntur seperti clorox mempunyai kandungan kimia yang sangat kuat. Ia akan menjadikan pakaian budah reput dan tidak tahan lama.

9. HINDARI MENCUCI DENGAN MESIN BASUH
Pakaian yang berfabrik lembut derta berperincian deperti manik, labuci dan sebagainya, sebaiknya dicuci dengan tangan bagi mengelakkannya daripada rosak.

10. SETERIKA
Pakaian akan sentiasa nampak seperti baru sekiranya diseterika terus selepas dicuci dan dijemur. Pastikan juga pakaian diseterika semasa keadaanya betul-betul kering.

11. JANGAN PAKAI SELAIN PAKAIAN TIDUR SEMASA TIDUR
Pakai baju tidur sahaja semasa tidur untuk mengelakkan peluh yang keluar ketika tidur melekat pada pakaian dan membuatkannya cepat kotor dan comot terutamanya di bahagian leher.


Ini Tanaman Indoor Untuk Rumah Kurang Pencahyaan

Umum tahu, Tanaman indoor kehadirannya bukan sahaja menjadi sebahagian perincian dalam sesebuah dekorasi. Ia juga memberi kesan positif kepada kesihatan badan dan mental. Bila bercakap pasala tanaman, sudah pasti ia memerlukan pencahayaan untuk tumbesaran optimum Namun, tidak semua orang bertuah mempunyai kediaman yang berorentasi menghadap matahari terbit.

Hal ini menyebabkan tanamana indoor anda tidak menajdi dan ada yang berkemungkinan mati. Penyelesaian mudah untuk anda yang mempunyai kondisi kediaman macam yang dinyatakan. Apaka kata gunakan tanaman-tanaman yang tidak memerlukan pencahayaan yang tinggi. Kebiasaanya, tanaman jenis ini adalah dari ketegori pokok separa teduhan. Antaranya adalah:

Syngonium podophyllum
Aglonema spp.
Calathea loeseneriBromeliads
Hatiora salicornioides
Caladium bicolor
Spathiphyllum wallisii

Sudah beberapa minggu Malaysia dilanda cuaca yang tidak menentu. Malah cuaca panas dan suhu yang semakin meningkat turut terasa sehinggakan suasana dirumah menjadi bahang dan membuat anda tidak selesa untuk beristirehat dan tidur. Dengan suhu yang agak panas di Malaysia ni pasti ramai yang tercari-cari tips nak atasi masalah bilik yang panas.

Untuk sejukkan rumah atau bilik boleh saja pasang air-cond atau pendingin udara bagi yang ada duit lebih. Tapi bagi yang tak berkemampuan, bolehlah cuba tips di bawah. Semoga bermanfaat!

LETAK BESEN AIR DI DALAM BILIK
Sejukkan suhu dalam bilik tidur dengan besen-besen berisi air. Selalunya kita tertanya-tanya kenapa bilik air selalunya sejuk. Jawapan yang paling mudah ialah di dalam bilik air ada bekas air atau selalu disirami dengan air. Dikatakan dengan meletakkan besen-besen berisi air di dalam bilik, maka bilik akan bertambah sejuk kerana wap-wap panas di dalam rumah akan terserap ke dalam air di dalam besen itu tadi. Untuk kesan terbaik, gunakan besen air yang mempunyai luas permukaan yang besar bagi memudahkan penyerapan wap-wap panas di dalam bilik.

GUNAKAN LAMPU DARI JENIS KURANG MEMANCARKAN HABA
Anda disarankan untuk menggunakan ‘flourescent bulb’. Lampu jenis ini menawarkan jumlah kuantiti cahaya yang sama seperti ‘incandescent bulbs’ tetapi lampu ini mengeluarkan sedikit haba. Selain itu ‘flourescent bulbs’ juga kurang menggunakan tenaga elektrik.

POKOK EKOR KUCING BOLEH MENYEJUKKAN RUMAH
Tanaman hiasan dalaman juga boleh diletakkan di sudut rumah anda. Selain menjadikan ruang rumah anda kelihatan lebih segar dan menarik, ia juga dapat membantu menyejukkan ruang dalaman. Antara pokok hiasan hidup yang sesuai diletakkan di dalam rumah ialah ekor kucing, pokok palma, Anthurium sp.,Caladium sp., Dieffenbachia sp., Begonia sp. dan sebagainya.

CAT DINDING RUMAH DENGAN WARNA CERAH YANG DAPAT MEMANTULKAN CAHAYA DAN HABA
Anda juga boleh mengecat dinding rumah dengan menggunakan warna yang cerah seperti biru cair, kuning cair dan sebagainya. Ini dapat membantu ruang dalaman rumah anda lebih sejuk kerana warna cerah dapat memantulkan semula cahaya. Selain itu, rumah anda juga akan kelihatan lebih cantik, tenang dan segar.

PASANG JARING KELAMBU BESI DAN BUKA TINGKAP PADA WAKTU MALAM HARI
Selalunya pada waktu malam, udara panas akan mengewap. Salah satu cara untuk mengatasi masalah ini adalah dengan membuka tingkap bagi membebaskan udara panas. Apabila udara panas, zarah-zarah udara akan semakin berjauhan, dan apabila tingkap dibuka, dengan mudahnya wap panas ini keluar. Namun, ada satu masalah lain, iaitu rumah atau bilik anda mungkin akan mudah dimasuki nyamuk. Pemasangan jaring yang halus lubangnya seperti kelambu boleh membantu mengatasi masalah nyamuk.

GUNAKAN PAPAN FIBER SIMEN UNTUK SILING RUMAH
Fiber cement board. Siling jenis ini lebih murah dan senang diperoleh. Untuk memastikan ruang dalaman kelihatan sejuk, alaskan dengan fiberwool insulation. Ramai yang terpedaya dengan menggantikan kepada siling kumai di mana siling ini lebih mahal dan juga menjadikan ruang dalaman kelihatan rendah serta bersuhu panas. Siling baru eloklah dipasang mengikut bentuk bumbung supaya pasak kayu bumbung boleh dilihat. Siling yang tinggi juga mampu untuk menjadikan ruang dalaman rumah anda sejuk.

AWNING DAPAT MEMBANTU MENGURANGKAN PEMANASAN RUMAH AKIBAT PANCARAN CAHAYA MATAHARI
Salah satu punca rumah menjadi panas adalah kerana dinding yang terdedah kepada cahaya matahari menyebabkan haba tersebar ke dalam rumah. Untuk kurangkan bahang pada waktu siang, pasang awning untuk mengelakkan dinding rumah menjadi panas kerana terkena cahaya matahari.
Selalunya awning di pasang pada bahagian dinding yang menghadap matahari jatuh kerana cuaca mulai panas pada waktu tengah hari hingga petang. Jika bajet lebih, pasang saja awning di sekeliling rumah.
Atau boleh juga tanam pokok yang rendang di sekeliling rumah supaya menjadi keadaan di sekeliling rumah menjadi redup dan tidak terkena bahang matahari.

JAUHKAN PENGHAWA DINGIN DARIPADA TELEVISYEN ATAU KOMPUTER
Jangan meletakkan penghawa dingin berhampiran televisyen atau komputer. Ini kerana televisyen dah komputer mengeluarkan haba yang banyak dan ini sekaligus membuatkan penghawa dingin terpaksa beroperasi lebih untuk menyejukkan ruang rumah anda.

Sansevieria adalah tanaman tropika yang berasal dari Afrika, Madagascar dan Selatan Asia. Terdapat lebih dari 70 spesies di dalam genus ini. Tanaman yang paling mudah dan tidak memerlukan penjagan rapi ini turut dikenali dengan nama, lidah mak mertua, lidah jin, snake plant dan sebagainya

Sansevieria adalah tanaman yang dicadangkan oleh NASA untuk dijadikan sebagai tanam indoor kerana kupayaannya yang mampu menyerap pencemaran sangat tinggi berbanding tumbuhan lain. Berikut, inspirasi dekorasi menggunkan sensevieria

Air pancut atau orang kata waterfall, adalah satu design yang kita boleh tambah untuk interior kita. Air pancut ini, jika ada di rumah, ia lagi membuatkan rumah kita seperti orang bangsawan. Tapi, nak pasangnya di rumah, mengambil kos yang banyak. Jadi, saya akan tunjukkan cara untuk meng-DIY air pancut untuk rumah anda.

Jika anda sudah mempunyai dinding, projek anda separuh siap. Walau bagaimanapun, adalah lebih mudah untuk menyembunyikan mekanik air pancut jika anda membuat dinding di sekeliling komponen ini. Dinding batu sungai, sebagai contoh, menarik secara visual, sukar untuk dimudaratkan dan menawarkan persekitaran semula jadi di mana air boleh dikawal. Pergi ke kedai bekalan landskap dengan ukuran kawasan untuk kerja itu. Mereka boleh menasihati anda tentang berapa batu untuk diperolehi untuk wilayah yang ingin anda tempuhi. Anda juga memerlukan simen dan kolam yang telah dibentuk atau pelampung takungan selepas anda mempunyai batu itu. Anda boleh sama ada menggali kolam di bahagian bawah mata air atau menggunakan bentuk takungan plastik.

Mortar akan menahan batu di tempatnya, dan anda boleh mereka bentuknya mengikut kehendak anda. Bina dari bawah ke atas, letakkan takungan anda di beberapa lapisan pertama batu. Letakkan pam di bahagian bawah takungan dan jalankan tiub ke atas dan ke dinding. Secara tidak sengaja tutup tiub dengan kerikil atau tumbuh-tumbuhan. Apabila anda selesai, ia harus berakhir di dinding batu. Isi takungan dengan air apabila mortar telah kering, tambahkan pam, dan lihat air pancut dinding anda muncul dari pembentukan batu.

Jadi, itulah dia cara-cara meng-DIY air pancut di rumah. Jika anda berminat? Boleh cuba sekarang di rumah.


(Gambar) Ambil Keputusan Beli Rumah Bertingkat Hasil Pujukan Anak Bujang Yang Inginkan Tangga Di Dalam Rumah

Terpesona mata memandang saat melangkah ke dalam rumah yang aturan perabotnya tersusun rapi . Percikan rona fountain blue  memberi  lantunan kesempurnaan pada setiap sudut ruang kediaman ini. Bermula ruang muka pintu sehingga ke ruang tingkat atas, konsep yang disampaikan memiliki ciri-ciri tersendiri  yang menggambarkan keseluruhan dekorasi gaya Manhattan.

INFO KEDIAMAN

Nama Pemilik: Azrul Ahmad & Dilla Zaghlol

Jenis : Kembar Bertingkat

Konsep : Manhattan Style

Memberi kepercayaan sepenuhnya kepada pereka Zhreka Interiors, rumah ini mengambil masa hanya tiga bulan untuk disiapkan dengan sempurna. Kediaman semi-D yang begitu ideal buat pemilik iaitu Dilla sekeluarga, yang terletak di Cyberjaya ini bukan terletak pada reka bentuk luaran sebuah kediaman sahaja tetapi juga pada seni hias dalaman yang terancang dan sempurna. Dari segi reka bentuk luaran mungkin ia kelihatan sama seperti unit yang lain tetapi hasil dekorasi dalaman yang begitu indah sememangnya begitu memukau pandangan.

Sebelum ini, pemilik menyatakan mereka mendiami sebuah kondominium dan membuat keputusan untuk membeli rumah bertingkat hasil pujukan anak bujangnya yang inginkan tangga di dalam rumah. Setelah mencari kejiranan yang bersesuaian akhirnya pemilik jatuh hati dengan pelan lantai kediaman yang satu ini.

Menceritakan detik-detik awal proses pengubahsuaian ruang dalaman rumah, pemilik menyatakan hasil perbincangan bersama- sama pereka pada awalnya, setiap progress reka bentuk dirahsiakan untuk tujuan kejutan pada hasil akhir dekorasi dalaman buat keluarga ini. Completely zero pada awal, pereka benar-benar menjanjikan kejutan besar buat mereka kerana apa yang diimpikan oleh pemilik berjaya direalisasikan dengan begitu sempurna sekali oleh pereka. Gaya Manhattan yang diterapkan sememangnya memenuhi cita rasa pemilik yang tidak mahukan ruang tampil terlalu lapang dan minimalis.

Penyatuan antara ketiga-tiga ruang utama sehingga ke ruang dapur dilihat cukup harmoni. Menerapkan konsep pelan lantai terbuka pada bahagian dapur dengan membahagikan meja sememangnya sesuai buat keluarga besar ini. Selain itu, terdapat satu sudut dapur dihiasi subway tiles yang menguatkan lagi elemen dekorasi gaya Manhattan di kediaman ini. Puan Dilla mengakui, apa yang diimpikannya bersama suami akhirnya menjadi kenyataan.

” Saya sememangnya mempunyai angan-angan inginkan dapur yang boleh dijadikan tempat untuk saya menghabiskan masa bersama anak-anak dan suami sambil memasak atau ketika menjamu selera. Suasana ini bagi saya adalah momen yang sangat harmoni dan seumpama penyatuan sebuah hubungan kekeluargaan yang erat,” ujarnya.

Melewati sudut tangga rumah ini, dinding yang dihiasi 15 bingkai gambar ternyata memberi 1000 satu makna buat Dilla dan suami. Gambar- gambar mereka sekeluarga dipotretkan dan diabadikan pada dinding kediaman ini.

“Setiap gambar ini mempunyai nilai sentimental yang tinggi kerana ia dirakamkan sendiri oleh suami. Hobinya yang gemar mengambil gambar, merakamkan momen-momen indah kami adalah kenangan paling mahal yang saya rasakan jika dibingkaikan dan dipamerkan pasti akan lebih bermakna,” tambah pemilik lagi.

Melihat warna cat setiap bilik tidur serta padanan aksesori yang ada, pereka bijak memilih bentuk katil yang direka khas yang mampu dan sesuai di letakkan pada setiap ruang bilik. Perhatikan setiap rona yang dipilih , ia bukan sahaja merupakan rona selamat, malah mampu dipadankan dengan apa jua aksesori . Buat kamar anak –anak perempuan mereka, ruang ini dihias ringkas namun masih jelas elemen feminin dengan padanan warna dan perabot yang saling melengkapkan penampilan ruang. Dari permaidani sehingga ke bingkai katil, kebanyakannya pula direka khas dan tidak terdapat di pasaran. Buat kamar anak lelakinya, rona gelap diabadikan buat bilik ini tetapi masih mampu memancing perhatian.

Sebaik sahaja memasuki ruang kamar utama, kami kagum dengan pelan lantai kamar ini kerana terdapat sebuah tembok yang membahagi kepada tiga ruang iaitu, bilik mandi, bilik tidur dan bilik wardrobe. Pereka memilih untuk bermain dengan elemen minimalis bagi memberi ilusi ruang tampil lebih besar dan selesa. Bingkai katil rona gelap menghidupkan lagi tema ini.

Bagi pemilik, kekuatan sesebuah kediaman itu adalah bagaimana kita merencanakan tata hiasnya. Sebaiknya hias lah kediaman mengikut cita rasa dan minat pemilik kerana ia mampu menyuntik keselesaan buat penghuni sekeluarga

Jenis Pulau
Terdapat dua jenis kaunter pulau iaitu kounter pulau kekal (fix island kitchen) dan kounter pulau mudah alih (mobile/cart wheel island kitchen). Kebanyakan akan memilih untuk memasang  kounter pulau jenis kekal kerana ianya lebih mudah untuk dijaga berbanding jenis mudah alih. Kaunter pulau mudah alih menjadi pilihan terutamanya buat anda yang mempunyai kekangan ruang.

Rekabentuk Selamat
Jika anda mementingkan aspek keselamatan di dapur, pilihan rekabentuk kaunter pulau separa bulat (semi-circle counter) adalah yang paling sesuai. Ia tidak berbucu serta runcing di bahagian hujung serta boleh mengelakkan dari berlakunya kemalangan semasa anda sedang sibuk memasak di dapur. Mungkin ianya tidak terjadi kepada anda, anak anda atau orang lain pasti menjadi mangsa.

Kepelbagaian fungsi
Kaunter pulau dicipta untuk pelbagai kemudahan di dapur daripada hanya digunakan sebagai tempat makan serta penyediaan bahan masakan, ia terus dimajukan dengan fungsi lain seperti gabungan antara meja makan dan ruang simpanan (mempunyai rak dan laci), meja makan dan singki, akhir sekali, gabungan tiga komponen iaitu, singki, dapur memasak dan meja makan.

Pelan atau perancangan sesebuah kediaman yang seiring dengan gaya hidup mampu memberikan impak positif kepada penghuninya. Jalani kehidupan seharian dengan lebih selesa apabila tata rias kediaman yang menarik disuntik bersama praktikaliti pada setiap ruang di sanggar idaman anda.

Terletak di pinggir negeri Selangor, Kundang Estates merupakan salah satu perbandaran yang dibangunkan oleh Gamuda Land merangkumi kawasan berkeluasan 89 ekar. Dengan 573 unit kediaman, ia menawarkan sebuah pembangunan harmoni diilhamkan oleh gaya hidup keluarga moden.
“Anise” adalah rangkaian kediaman teres dua tingkat yang dilengkapi dengan 4 bilik tidur dan 3 bilik air. Datang dengan rekabentuk yang moden, kediaman berkeluasan 1733 kaki persegi ini tampil dengan jalan ceritanya sendiri. Pereka dalaman yang bertanggungjawab menata rias kediaman ini telah mengambil kira gaya hidup keluarga moden yang aktif tetapi pada masa yang sama, suka meluangkan masa bersama-sama.
Melalui pintu masuk utama kediaman, terlihat sebuah ruang dengan pelan terbuka, dibahagikan kepada tiga kawasan iaitu ruang tamu, ruang makan dan juga dapur. Walaupun berada dalam satu lantai yang sama, setiap ruang tersebut telah di hias dengan menggambarkan persekitaran yang praktikal dan multi-fungsi dalam kediaman keluarga ini.

Di sini, susun atur perabot memainkan peranan penting dalam membahagikan setiap ruang. Contohnya, susunan sofa di ruang tamu membelakangi ruang makan menunjukkan dengan jelas bahawa ia merupakan dua ruang yang berbeza dengan penggunaan yang berbeza. Terdapat juga sebuah meja konsol diletakkan dibelakang sofa tersebut sekaligus menjadikannya sebuah sudut pelbagai guna yang memenuhi keperluan setiap ahli keluarga.

SATU PELAN, MULTI-FUNGSI
Ruang makan kediaman ini pula tampak sempurna dilengkapi sebuah set meja makan 6 kerusi berwarna hitam dengan deretan lampu gantung yang menyinari segenap ruang. Menariknya, di sini juga terletaknya rak buku yang dibina khas dengan pintu berupa papan hitam. Sesuai untuk digunakan anak-anak ketika sesi belajar mahupun untuk menyiapkan kerja sekolah. Ini bererti ruang makan ini bukan sahaja digunakan ketika waktu makan tetapi juga digunakan untuk sebagai ruang ulang kaji bagi si cilik.
Ruang makan dwi-fungsi ini terletak betul-betul di sebelah dapur bagi memudahkan pergerakan penghuninya selain dilengkapi dengan kaunter sarapan (breakfast counter) dua tempat duduk. Dari sudut ini, si ibu dapat memantau anak-anak dari jauh sambil menyediakan juadah buat keluarga tercinta.

PENGGUNAAN RUANG NEGATIF
Kebiasaanya, pemilik kediaman mungkin buntu dan tidak pasti bagaimana mahu menggunakan sepenuhnya ruang bawah tangga tanpa terlihat kosong dan hambar. Di kediaman ini, ruang tersebut telah mengalami transformasi penuh, menjadikannya sebagai sebuah sudut dengan fungsi yang tersendiri.
Sebuah bench atau kerusi panjang di bina bagi menambah kapasiti tempat duduk agar bisa digunakan ketika tuan rumah mengadakan majlis keramaian mahupun perjumpaan. Idea bijak ini juga telah digunapakai untuk sudut belakang pintu masuk utama kediaman ini.
Terdapat sebuah rak kasut bersama tempat duduk yang ditempah khas (custom made) bagi memudahkan para tetamu dan juga tuan rumah. Elemen seperti ini bukan sahaja membuatkan kediaman tampil menarik taetapi juga dapat memastikan setiap ruang sentiasa dalam keadaan yang kemas dan bersih. Sekaligus memudahkan tugas-tugas pembersihan untuk pemilik.

IDENTITI KAMAR TIDUR
Dari kebanyakan ruang yang terdapat di sesebuah rumah, bilik tidur merupakan ruang yang paling peribadi. Walaupun ia mungkin tidak akan terlihat langsung oleh tetamu anda, bilik tidur juga berhak untuk diberikan perhatian. Inilah yang digambarkan dalam kediaman ini apabila setiap kamar tidur dihias dengan memberi sepenuh perhatian pada setiap kemasan dan perincian.
Penggunaan rona neutral bertona gelap masih lagi dikekalkan di bilik tidur utama, sama seperti ruangan di tingkat bawah. “Mood” atau persekitaran berkonsepkan moden kontemporari ini dapat membangkitkan perasaan tenang dan nyaman ketika sedang berehat.
Lain pula halnya untuk bilik tidur anak perempuan dan lelaki kerana masing-masing mempunyai kegemaran dan kecenderungan yang tersendiri. Bersesuaian dengan usia yang sedang meningkat remaja, penggunaan warna pastel yang lembut dan tidak terlalu terang telah menjadi pilihan untuk bilik anak gadis. Manakala untuk adik lelaki pula, suasa lebih ceria dan bertenaga telah diterapkan dengan penggunaan kertas dinding bercorak serta beberapa percikan warna-warna terang seperti merah dan kuning.

+ INFO KEDIAMAN
Jenis Kediaman: Rumah teres dua tingkat
Konsep: Moden
Keluasan: 1733 kaki persegi
Spesifikasi: 4 bilik tidur, 3 bilik air

Tip nyahbeku bahan mentah. Amalan yang biasa dilakukan untuk mencairkan bahan mentah adalah dengan merendam dalam bekas berisi air. Tahukah anda ini adalah amalan yang salah?

3 kaedah nyahbeku yang bahan mentah yang betul adalah

Kaedah ini adalah bagi mempercepatkan proses nyahbeku bagimengelakkan pertumbuhan bakteria. Kaedah nyahbeku yang tidak betul boleh menyebabkan keracunan makanan sekiranya tidak dimasak dengan sempurna. Sekiranya tidak dinyahbeku dengan betul ketulan ais pada bahan mentah tidak cair sepenuhnya dan apabila dimasak tidak sempurna bahagian yang masih ada ketulan ais akan menyebabkan bakteria membiak dan boleh jadi punca keracunan makanan.

**Perkongsian ini dikongsi oleh Hanis Zalikha melalui akaun instagram milik beliau.


Nak Bersihkan Dapur Berkilat Macam Baru, Guna Bahan Dapur Ni Je

Ramai yang ebrtanya dan nak tahu cara untuk kilatkan dapur seperti baru.

Baking soda
Garam
Cecair pencuci pinggan
tisu
Cuka

1. Tabur baking soda dan garam pada permukaan dapur gas
2. Letakkan pula cecair pencuci pinggan atas taburan garam dan baking soda tadi
3. Lumur rata-rata ketiga-tiga bahan yang diletak tadi
4. selesai, tutp dengan tisu 2-3 lapis
5. Tuangkan cuka pada eprmukaan tisu tadi dan pastikan tisu serap cuka yang dituang sepenuhnya dan basah
6. Biarkan lekapan tisu tadi selama 1 jam
7. selepas 1 jam, gosok guna berus periuk

P/S: Teknik cucian ni pun sesuai untuk bersihkan bontot kuali

Apabila memliki saiz dapur yang mikro, sudah pasti pengurusan bijak perlu dilakukan. Yang menjadi keutamaan bagi dapur bersaiz kecil ini adalah ruang penyimpanan yang mencukupi. Selain penggunaan rak terbuka dan kabinet dapur, dinding yang tersedia turut perlu dimanfaatkan.

Berangan memang nak buat kitchen cabinet tapi rumah sewa kan. Jadi tak payah lah. Lebih baik simpan duit tu buat untuk rumah sendiri nanti.

Dinding dapur jenis kemasan jubin. Nak tebuk sayang. Jadi saya gunakan wall hook sebagai tempat sangkut rak herba

Bahan-bahan:
24 Botol plastik (RM 0.80/setiap satu)
4 buah rak (RM 9.50/setiap satu)
8 biji wall hook (satu peket 2 biji/RM 5.57)
Stiker pelekat label herba

Cara-cara:
1. Ukur kedudukan rak terlebih dahulu dan tandakan point untuk diletakkan wall hook
2. Panaskan wall hokk hati-hati jangan sampai terkena tangan

3. Lekatkan pelekat label herba pada botol dan masukkan herba
4. Setelah siap isi herba mengikut lebel botol, susun pada rak. SIAP

Tanam pokok jenis kekacang ni memang mudah dan cepat matang. Tapi, dalam banyak-banyak jenis kacang botor dan buncis antara yang susah dan kedekut buah. Tidak seperti kacang panjang yang cepat dan banyak hasilnya. Kacang botor dan buncis, walau dah diberi baja yang mencukupi pun belum tentu bejaya mengeluarkan hasil yang optimum. Silap-silap tak ada langsung.

Hal ini banyak di alami ramai kan? rupanya nak kang botol berbuah,, bukan je perlu letak baja. Ini yang perlu anda lakukan

Untuk hasil yang baik, sediakan junjung untuk pokok kacang botor memanjat. Ia memberi ruang kepada pokok untuk menjalar dan mudah untuka diselenggara. Tambahan, bila ada junjungan ni masalah serangga dan penyakit mudah dikawal dengan mudah. Tamabahan, nak tuai hasil pun senang

Sebaiknya, pokok diberi baja organi setiap hari. Tak susah pun nak buat baja organik sendiri. Resepi seperti di bawah. Baja organik diberi settiap hari tak undang masalah kepada tanaman.

Bahan-bahan baja organik:
1 Bahagian sisa dapur (kulit bawang, buah-buahan yang rosak, batang asyur dan sebagainya)
1 bahagian gula merah

Cara-cara:
Campurkan semu dan perap di dalam bekas kedap udara selama sebulan

Bancuhan baja:
1 bahagian baja organik di bancuh bersama 10 bahagian air. Sesuai dibuat siraman atau semburan

Kurang kepadatan daun adalah salah satu cara memastikan pokok kacang botor cepat mengelurakan hasil. Ini kerana, baja yang dibekalkan memberi fokus kepada penghasilan kacang. Selain itu juga, cantas tunas dan dahan baru yang tumbuh pada bahagian batang utama

Duduk lama sangat dekat rumah nak pergi taman permainan tak boleh, nak pergi bersiar pun tak boleh mula macam-macam kerenah anak-anak ni. Jangan kata anak-anak. Kita yang dewasa ni pun macam nak pengsan juga mati kutu dibuatnya. Hari ni IMPIANA nak kongsikan satu inspirasi yang boleh dijadikan satu idea yang baik untuk ibu bapa untuk anak-anak kat rumah. Jom kita buat sama-sama. DIY Playhouse!

Anak-anak request nak playhouse, nak beli yang dah siap mahal. Cuba buat sendiri lebih murah sambil-sambil asah skil bertukang.
Banyak idea dan tips dapat dari ahli group ini, mohon halalkan semua ilmu yang saya dapat. Saya kongsikan balik step by step saya buat playhouse ini di ruang setiap gambar. Kita semua boleh buat, cantik tak cantik tak penting di mata anak-anak. Anak-anak dapat tempat untuk bermain petang-petang pun dah cukup gembira.

Langkah-langkah nak buat playhouse

2. Pasang plywood 18mm dan buat tangga. Guna kayu palet buat tutup bahagian atas dinding.

3. Undercoat bahagian yang perlu cat untuk memudahkan urusan cat dan hasil yang lebih kemas.

4. Pasang shera plank hasil lebihan buat stor kat belakang. Overlap 20mm antara dua keping shera.

5. Cat semua bahagian dan siap sedia untuk pasang atap.

6. Susun atap genting dan lapik bata untuk jaga kaki tiang. Last minit tambah lebihan shera plank acah-acah papan manis. Alhamdulillah dah siap satu playhouse.

Semoga perkongsian ini bermanfaat pada semua pembaca IMPIANA.


Cara Mudah Semai Bayam Dari Biji Benih Gerenti Hidup

Bayam atau dalam bahasa Inggerisnya dikenali sebagai ‘Spinach’ adalah spesies Amaranthus gangeticus yang tergolong dalam famili tumbuhan Amaranthaceae iaitu sama famili dengan pokok balung ayam iaitu sejenis tanaman hiasan yang berbunga menarik. Ia dikatakan mengandungi banyak khasiatnya tersendiri. Di antaranya seperti mempunyai kalori yang rendah tetapi tinggi dengan kandungan vitamin A dan K, mencegah kanser, meningkat sistem imuniti badan, mengekalkan kesihatan otak, merendahkan tekanan darah dan kadar kolesterol iaitu sekadar menyebut beberapa contohnya. Terdapat dua jenis pokok sayur bayam iaitu berdaun merah dan juga berdaun hijau.

Penanaman: Ia mudah ditanam menggunakan biji benihnya yang boleh didapati dari buahnya yang matang. Bijinya juga boleh dibeli dari pusat tanaman, kedai pertanian, dan juga pasaraya. Arahan mengenai cara menyemai dan menanam pokok bayam ini juga tertera di pek biji benih yang dibeli bagi memudahkan cara penanamannya .

Ia sesuai tumbuh dalam campuran tanah atau medium tanaman yang agak lembap serta gembur  dan juga mengandungi banyak bahan organik. Campuran yang disyorkan adalah campuran tanah untuk pokok berpasu iaitu dalam nisbah 3:2:1 (Tanah Peroi: Bahan Organik: Pasir Sungai). Pokok bayam mudah ditanam kerana anda hanya perlu menabur benihnya di plot tanaman yang telah digembur atau dicampur medium tanamannya. Seterusnya berikan penjagaan yang diperlukannya. InsyaAllah hasilnya cukup memuaskan.

Untuk menyemai dan menanamnya ikuti langkahnya seperti berikut:

1)Campurkan biji benih pokok bayam yang halus itu dengan pasir halus

2)Tabur terus di tanah yang telah digemburkan terlebih dahulu dan berikan siraman dua kali sehari agar medium semaiannya senantiasa lembap.

3)Apabila anak benih telah tumbuh empat helai daun bolehlah dijarangkan iaitu dengan mencabut beberapa anak benih di sekeliling anak benih yang ingin dibiarkan membesar.

Manakala anak benih yang dicabut tadi bolehlah ditanam semula di ruang kosong yang terdapat di plot tanaman anda di tanah. Bagi anda yang tidak mempunyai ruang di tanah untuk menanamnya tidak perlu risau kerana pokok sayuran ini juga boleh ditanam dalam bekas tanaman seperti pasu, polibeg atau bekas tanaman yang diperbuat daripada plastik atau palung logam dengan menggunakan medium tanaman seperti tersebut di atas

Selepas ditanam dan disiram letakkannya di tempat teduh dahulu sehingga ia mula tumbuh barulah dipindahkan ke kawasan yang mendapat cahaya matahari yang banyak untuk pertumbuhannya dan seterusnya berikan penjagaan seperti di bawah ini.

Penjagaan:1)Ia perlu didedahkan kepada cahaya yang banyak untuk tumbuh subur.

2)Siram 2 kali sehari iaitu pada waktu pagi dan petang bagi memastikan medium tanamannya lembap sentiasa agar anak bayam cepat tumbuh membesar.

3)Gunakan baja organik seperti najis ayam untuk pertumbuhan pokok yang lebih subur.  Ikuti arahan mengenai cara dan kekerapan penggunaannya seperti tertera di pek baja yang digunakan.

Pokok bayam boleh dipetik apabila pokoknya mencapai anggaran umur lebih kurang 2 hingga 3 bulan selepas disemai bijinya dan ini juga bergantung kepada cara penjagaan selepas penanamannya.

1. Pilih biji benih yang berkualiti. Kebiasaanya guna jenama Green World. Jarang sekalai tak menjadi.
2. Rendam 10-15 minit benih pokok sup di dalam air suam. Suam-suam kuku sahaja
3. Semai di dalam kulit telur yang berisi Peat moss

Tip: Lebih mudah semai dalam kulit telur. Bila sudah tiba masa untuk di tanam di batas kekas, boleh tanaman bersama kulit telur tersebut. Secara tidak langsung ia boleh jadi baja untuk pertumbuhan pokok. Disamping itu juga, ia mampu mengelak masalah serangan siput babi

4. Siram ala kadar sahaja dengan menggunakan semburan. Biji benih akan mengambil masa untuk bercambah
5. Sementara tunggu benih sediah dipindah, boleh sediakan medium. Gunakan medium siap campur yang banyak jual di nurseri tetapi perlu ditambah sedikit dengan cocopeat siap proses.
6. Bila anak benihdah keluarkan lebih dari 4 daun (seperti dalam gambar) boleh semai terus di tapak kekal. Untuk yang guna bekas semaian, boleh rendam dahulu anak benih di dalam air seketika supaya mudah di tarik kelaur dari bekas semaian tanpa merosakkan akar.

Tip: waktu yang sesuai untuk alihkan atau transplant anak pokok adalah diwaktu petang. Ia supaya anak pokok tida terkejut dengan iklim panas

7. Letakkan anak pokok yang telah di transplant tadi di bawah teduhan.
8. Lakukan pembajaan 2 minggu sekali. Sebaiknya, guna baja jenis cecair seperti baja AB

Rose atau Mawar adalah antara tanaman wajib dan popular bagi mereka yang meminati laman atau kediaman berkonsepkan inggeris. walaupun tanaman berduri ini sebenarnya berasal dari kawasan iklim sejuk, namun kini terdapat pelbagai spesis yang telah serasi ditanam di Malaysia.

Disebabkan minat dan hobi di samping bentuk dan warnanya yang pelbagai, ramai yang sanggup berhabis wang untuk memenuhi koleksi pokok mawar di laman. satu pokok harga nya bukan kepalang, mahu mencecah puluhan ringgit.

Sebenarnya pokok ros amat mudah dibiakkan jika kena pada teknik nya. Antara teknik yang kerap diamalkan untuk tujuan pembiakan mawar adalah melalui keratan batang. Melalui keratan batang, pembiakan boleh di lakukan dengan mudah dan cepat. Cara paling mudah pembiakan mawar melalui keratan batang adalah seperti berikut:

1. Ambil keratan batang dari pohon mawar yang sihat. potong setiap keratan batang pada ukuran 6 inci panjang dan hanya tinggal kan 2 set daun di bahagian atas. Selepas di potong, segera masukkan keratan batang tadi di dalam air bersih tanpa klorin

2. Kikis 1 inci kulit di bahagan bawah dengan menggunakan pisau atau gunting yang tajam. Namun peringkat ini ia perlu dilakukan secara perlahan-lahan kerana khuatir batang tercedera. Hanya buang kulit sekeliling batang sahaja.

3. Rendam keratan batang yang telah dikikis tadi ke dalam hormon pengakaran

4. Sediakan medium di dalam botol atau cawan plastik sebagai beaks semaian. Tapi pastikan bekas seamian mempunyai saliran air keluar di bahagian bawah. Untuk semaian, gunakan medium yang mempunyai bahan organik yang tinggi dan peroi.

5. Dengan menggunakan batang atau lidi kayu, buat lubang di tengah-tengah medium dengan kedalaman 3 inci

6. Masukkan keratan batang yang telah direndam dengan hormon pengakaran ke dalam ruang yang telah disediakan.

7. Tekan dan padatkan medium tanaman di sekeliling keratan batang

8. Susun bekas yang telah disemai ke dalam tong atau kotak plastik lutsinar

9. Lakukan siraman dengan menggunakan penyembur dan pastikan medium tanaman lembap sepenuhnya

10. Tutup permukaan atau mulut kotak plastik tadi dengan pembalut makanan dan buka sedikit untuk tujuan pengudaraan. Simpan kotak di kawasan yang tidak menerima pencahayaan dan terik matahari secara terus

Ini hasil setelah seminggu keratan batang di dalam mini greenhouse. Telah mengeluarkan tunas baru. Apabila tunas baru dah mula pecah dan daunnya menjadi matang, ia boleh dipindahkan ke pasu kekal.

Kehadiran team LAMAN menjengah kediaman ini disambut mesra oleh pemilik kediaman. Peluang meneroka setiap inci taman tidak di siakan sebaliknya penulis begitu teruja melihat satu lagi rekaan taman yang tampil unik melalui reka bentuk gazebo dwi fungsi.

Menurut pemilik taman “Jika dilihat secara keseluruhan taman saya ini ringkas sahaja kerana kami sekeluarga lebih gemarkan ia nampak lapang dan menghijau. Kelebihan unit kediaman yang terletak di corner lot memungkinkan kami memiliki tanah lebih luas untuk aktiviti keluarga dan sebagainya. Malah anak saya juga gemar menghabiskan masa di halaman rumah,”tambah pemilik lagi membuka bicara pada pagi itu.

Kehadiran gazebo berukuran 5 meter x 5 meter begitu menarik perhatian penulis. Ini kerana kebiasaannya gazebo tampil dengan saiz lebih kecil serta berkonsep terbuka tetapi berlainan sekali yang dimiliki oleh pemilik kediaman ini. Saiz yang besar serta mempunyai pintu dan dinding yang tertutup seolah-olah sebuah rumah kecil di laman kediaman. Apabila diajukan tentang fungsi gazebo ini pemilik mempunyai sebab kukuh membinanya malah reka bentuk menarik ini menyerupai rumah tradisional masyarakat Melayu.

Menurut pemilik “ Gazebo atau pun rumah kecil ini saya terapkan sendiri reka bentuk yang diingini kemudian saya dapatkan tukang kayu yang didatangkan khas dari Terengganu. Menggunakan kayu cengal, ia adalah binaan kukuh dan menjadi lokasi khas apabila kami menganjurkan majlis bersama ahli keluarga. Kebiasaannya ia dijadikan surau kecil untuk kami menunaikan solat beramai-ramai. Bagi menambah fungsi, tempayan lama diterbalikkan bersebelahan gazebo ini untuk dijadikan lokasi tempat duduk. Memang meriah sekali pada waktu malam ketika menganjurkan majlis keramaian,” tambah pemilik lagi.

Mendapatkan idea seperti membaca buku-buku landskap dan majalah untuk membiasakan diri dengan tumbuh-tumbuhan antara salah satu cara pemilik yang banyak memberi manfaat padanya dalam proses binaan taman. Baginya setiap rujukan amat perlu dalam menambahkan ilmu sebelum melakukan sesuatu.

“ Jika halaman luar didominasi oleh elemen kejur, untuk ruang dalam pula saya lebih sukakan elemen air memonopoli ruang. Kehadiran kolam bukan sahaja mewujudkan kitaran udara yang lebih segar sejuk tetapi turut menyumbang pada bunyi air yang sangat menenangkan. Kolam ikan yang dibina pada courtyard ini secara tidak langsung membuatkan seluruh ruang dalam kediaman ini begitu damai dan merehatkan,” tambah pemilik lagi.

Courtyard yang terletak berdekatan dapur ini boleh diakses daripada car porch tanpa penghuni perlu masuk ke ruang utama terlebih dahulu. Di samping itu juga dek kayu dibina bersebelahan kolam ini sebagai lokasi santai untuk pemilik sekeluarga duduk santai sambil menikmati hidangan. Malah dinding dan struktur bumbung sengaja dibina menggunakan material telus pandang agar ia menerima pencahayaan semula jadi.

“Menghabiskan masa di kawasan dapur antara ruang yang begitu saya gemari. Ini kerana kehadiran elemen air dan dalam masa yang sama saya boleh menikmati pemandangan hijau di taman melengkapkan suasana yang diingini oleh kami seisi keluarga. Selain itu material kayu menjadi pilihan dalam struktur kediaman ini kerana selain natural, kayu begitu sesuai dengan konsep yang ingin saya tonjolkan iaitu moden tradisional,” ungkap pemilik lagi.

Kehadiran pokok kelapa di halaman pemilik melengkapkan lagi penataan taman berkonsep kampung. Jiwanya terasa tenang mengimbau kembali nostalgia membesar dalam kelompok budaya masyarakat Melayu dan menjadi garapan dalam mewujudkan kediaman yang begitu dekat di jiwa.

Pemilik juga menyatakan bahawa setiap kali ingin membina sebuah taman, faktor utama yang harus difikirkan oleh setiap pemilik adalah maintenance. Andai pemilik kediaman sibuk dengan tugasan harian di pejabat dan jarang berada di rumah, kaedah selamat ialah pilihlah tumbuhan yang mudah dijaga. Malah tidak salah andai laman tampil seringkas mungkin. Sebaiknya taman  adalah mengikut kemampuan dan gaya hidup kita sehari-hari. Kesilapan dalam perancangan awal kebiasaannya bakal mengundang kos tambahan buat pemilik suatu hari nanti.

Tip Membina Sendiri Taman

1. Kenali taman anda. Jika anda baru sahaja membeli sebuah kediaman, hidup bersamanya sekurang-kurangnya selama setahun. Ini kerana pada tahun pertama, anda akan mula mengenal pasti tumbuhan dan belajar tentang persekitaran taman. Berjalan-jalan dan lihat taman anda dari sudut yang berbeza iaitu dari tingkap atas dan juga bawah. Ini akan menentukan pemandangan yang bagaimana anda inginkan apabila berada di dalam rumah. Buatlah  nota di mana arah matahari naik dan jatuh kerana anda mungkin ingin melindungi pemandangan yang tidak diingini.

2. Fikirkan tentang apa yang anda mahukan daripada sebuah taman. Adakah ia bakal menjadi sebuah ruang yang menghiburkan bagi anak-anak anda, ruang menuai hasil sayur-sayuran atau pun ruang anda menjamu mata menikmati keindahan flora dan fauna. Rancang fungsi taman anda sebaiknya di atas sehelai kertas sebelum ia direalisasikan dalam bentuk nyata.

3.  Adalah penting untuk mengetahui tentang jenis tanah anda. Laburkan sedikit wang untuk mengetahui sama ada tanah anda adalah asid, alkali atau neutral kerana tanah yang baik akan menentukan sama ada pokok yang ditanam subur atau pun tidak.